LAUNGAN AZAN IRINGI PEMERGIAN ERRA TUNAI HAJI

Erra Fazira akhirnya selamat berangkat ke tanah suci, bagi mengerjakan haji setelah memendam hasrat untuk melakukannya lebih lima tahun lalu.

Erra dikatakan berlepas dari Lapangan Terbang Antarabangsa Kuala Lumpur bersama jemaah lain.

Terdahulu, ketika di rumah, Erra dilihat memeluk erat anak tunggalnya, Engku Aleesya sambil kyusuk mendengar alunan azan.

"Lima tahun saya simpan hasrat dan ada syarat-syarat perlu dipatuhi, tahun ini masa sesuai tambahan pula usia pun dah layak.

"Alhamdulillah akhirnya saya dipanggil ke sana. Ini kali pertama saya tunaikan haji, saya pergi seorang diri, maklumlah tak ada mahram," ujarnya dipetik sebagai berkata sebelum ini.

Selamat pergi dan selamat pulang Erra. Lepas tunai haji nanti, bolehlah kita panggil primadona ni Hajjah Erra pula. Heh.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TIADA APA PERLU DISOROKKAN... DOAKAN TERBAIK PERKAHWINAN DIPERMUDAHKAN" - MIRA FILZAH

"Pertanyaan Ustazah Asma cukup spontan apakah saya dan Wan Emir sudah bertunang. Saya jawab sahaja kerana memikirkan tiada apa yang perlu disorokkan. Jujurnya, apa yang saya boleh komen, minta semua mendoakan yang terbaik supaya urusan berkaitan perkahwinan dipermudahkan.

"Lagipun, kita sedang diuji dengan virus COVID-19 dan Perintah Kawalan Pergerakan," demikian kata pelakon Mira Filzah yang tidak menafikan atau mengiyakan bakal bergelar isteri kepada anak kenamaan, Wan Emir Astar pada Oktober ini.

Bintang Paling Popular, Anugerah Bintang Popular BH (ABPBH) pada 2019 itu menerusi program bual bicara bersama Ustazah Asma Harun di laman Facebook, Ahad lalu berkongsi kisah menarik mengenai hubungan cintanya dengan arkitek berusia 30 tahun itu.

Menerusi siaran langsung di medium berkenaan, Mira tanpa berselindung memberitahu, keluarganya dan Wan Emir sudah pun bertemu, tidak lama dahulu. Dalam pada itu, Ustazah Asma dalam siaran langsung itu menjelaskan dalam agama Islam persetujuan antara keluarga seperti tanda ikatan pertunangan.

Klik untuk gambar besar

"Dalam Islam, kalau sudah ada persetujuan, kira sudah bertunang. Sebab sudah ada ikatan perjanjian dan persetujuan keluarga, cuma mungkin dari sudut adat, belum lagi. Insya-Allah, kita doakan Allah SWT mempermudahkan Mira bergelar isteri, tahun ini," kata Ustazah Asma.

Sebelum ini, Mira dan Wan Emir yang juga anak Ahli Parlimen Kuala Kangsar dan Timbalan Menteri di Jabatan Perdana Menteri (Tugas Tugas Khas), Datin Mastura Mohd Yazid dilaporkan bakal disatukan sebagai suami isteri pada Oktober ini.

Difahamkan, ahli perniagaan yang mempunyai firma seni bina dan perusahaan perniagaan itu sudah menghantar rombongan merisik Mira, beberapa bulan lalu. Pasangan yang sekian lama mengenali tidak pernah bersekolah di sekolah yang sama seperti dilaporkan.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TEMUI JODOH - FARAH ASYIKIN BAKAL KAHWIN KALI KE-3 JANUARI DEPAN

Bekas penyanyi, Farah Asyikin, 37, memaklumkan bahawa dirinya itu akan bernikah kali ketiga pada 7 Januari depan selepas hampir setahun berpisah dengan bekas suami kedua sejak awal tahun ini.

Ibu tunggal kepada Ebrahim Owais, 2 tahun sembilan bulan, itu memilih duda anak tiga, Raja Iskandar Raja Muktharuddin sebagai bakal suaminya.

Lelaki berusia 51 tahun itu bekerja sebagai pengurus besar di sebuah syarikat minyak dan gas. Majlis pernikahan mereka akan diadakan di sebuah pusat komuniti di ibu kota.

"Bakal suami saya duda dan kematian isterinya sejak 18 tahun lalu. Kami kenal sejak Disember tahun lalu. Beliau melamar saya Mac lalu iaitu pada bulan sama bapa menghembuskan nafas terakhirnya.

"Beliau sempat mengenali arwah bapa. Arwah juga menyenanginya," kata Farah kepada BH online. Selepas gagal dalam dua perkahwinan, Farah mengakui hatinya pernah serik untuk berkahwin lagi. Namun kuasa Tuhan mengubah segala-galanya.

"Semua ini kuasa Allah. Mula-mula dulu memang saya tak yakin dengan hubungan ini. Malah saya juga bersikap jual mahal. Ditambah dengan kes penjagaan anak yang baharu saja selesai beberapa bulan lalu, saya masih teragak-agak.

"Namun jodoh saya dengannya jadi kuat. Di sebalik kegagalan dua perkahwinan terdahulu, saya banyak belajar. Walaupun ada yang anggap saya salah pilihan, ada hikmah di sebalik dugaan dan ujian yang hadir.

"Semua pengalaman itu mahal, termasuk belajar menerima lamaran lelaki baharu dalam hidup, sekali gus memikirkan niat untuk membina hidup bersamanya," kata Farah.

Menurut Farah, ikutkan dirinya dan bakal suami merancang untuk bernikah pada April tahun hadapan, namun ia dipercepatkan bagai menerima petunjuk untuk melunaskan perkara baik lebih awal.

--- IKLAN ---

"Kita hanya merancang, Tuhan menentukan. Majlis nikah saya ringkas saja. Selepas majlis akad nikah diadakan jamuan makan. Malah tiada Secara majlis bertunang pun. Kami masing-masing hanya berjumpa keluarga sebelum ini. Farah bersama anaknya.

"Alhamdulillah, anaknya juga dapat menerima saya," jelasnya yang akan mengenakan baju rekaan Eja Shahril pada majlis pernikahan nanti.

Farah mengenali bakal suaminya melalui kawan yang turut terbabit dalam kerja amal menerusi badan bukan kerajaan (NGO) yang aktif dengan program kemanusiaan, Persatuan Muafakat Kesejahteraan Rakyat (Permuafakaf).

"Kawan saya mengajaknya menyertai kerja amal ini yang turut melancarkan kumpulan Addin Gaza yang mempunyai matlamat sama iaitu membantu penduduk Gaza melalui pungutan derma. Kumpulan berkenaan diuruskan saya dan bermula dari situ kami mula kenal," ujarnya dipetik sebagai berkata.

Sumber: Berita Harian

Foto: Farah Asyikin IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"SHAHRIZA SUDAH SEDAR SEPENUHNYA..." - SUAMI BELUM DIBENARKAN MELAWAT

Suami pelakon Shahriza Mahmud, Saddiq Raffali memaklumkan isterinya kini sudah sedar sepenuhnya, malah boleh menggunakan telefon untuk berhubung dengannya kerana sehingga kini masih belum dibenarkan melawat.

Menerusi perbualan video, suami memberitahu Shahriza teringin makan ayam masak merah masakan maknya. Bagaimanapun, menurut Saddiq, 40, dia belum dapat memenuhi keinginan Shahriza, 55, apabila isterinya itu mengadu sakit perut.

"Bangun pagi tadi, dia terus beritahu teringin nak makan ayam masak merah masakan mak (ummi) saya. Saya sedang tunggu keputusan 'ultrasound' yang dijadualkan diketahui hari ini. Jika keputusannya okay, barulah saya akan penuhi permintaannya. Doktor pun masih lagi bagi makanan dalam bentuk cecair.

Klik untuk gambar besar

"Shahriza sudah sedar sepenuhnya dan boleh menggunakan telefon. Kami hanya berhubung menerusi telefon kerana saya masih belum dibenarkan melawat. Saya boleh hantar makanan tapi hanya diserahkan menerusi pengawal keselamatan yang akan hantar kepada pesakit," katanya.

Menurutnya, Shariza menjalani sesi fisioterapi hari ini untuk menguatkan semula kakinya: "Doakan agar semuanya berjalan lancar. Terima kasih atas sokongan suami terhadap isteri saya," tuturnya.

Shahriza sebelum ini dilaporkan dikejarkan ke Hospital Putrajaya, Ahad lalu akibat demam panas selain meracau. Pemeriksaan doktor mendapati ada jangkitan kuman pada darah dan paru-paru dan dia diberikan ubat antibiotik yang paling kuat. Keadaannya juga dilaporkan kritikal apabila masih tidak sedarkan diri sehinggalah menunjukkan respon positif Sabtu lalu.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU ADAKAN DI ZOUK: "TAK PEDULI KRITIKAN, PENTING SAYA TAHU" - NEELOFA

Malam semalam, ramai yang meluahkan rasa terkejut dan tidak berpuas hati dengan tindakan selebriti popular, Neelofa apabila beliau melancarkan koleksi terbaru tudungnya di sebuah pusat hiburan popular iaitu kelab malam Zouk di Kuala Lumpur.

Rata-ratanya menyifatkan ianya sebagai satu tindakan yang memalukan imej seorang wanita Muslimah dan Islam itu sendiri.

Selain pelancaran koleksi hijab terbaharunya, 'Be Lofa', ia juga turut diadakan sambutan ulangtahun kelahiran pengacara dan pelakon yang ke-29.

Neelofa ketika ditanya berhubung perkara itu selepas selesai majlis, memberitahu yang beliau tidak peduli kritikan netizen mengenai pemilihan lokasi.

Klik untuk gambar besar

Menurut Neelofa, kelab malam itu dipilih kerana sesuai dengan tema dan bajet acara yang dianjurkannya.

"Saya membuat keputusan untuk tidak mempedulikan lagi kritikan orang ramai berhubung mana-mana perkara, yang penting saya tahu apa yang dilakukan.

"Lokasi dipilih sesuai dengan tema selepas menyenarai pendek beberapa tempat. Kalau pilih tempat lain, saya perlu keluarkan wang lapan kali ganda bagi memenuhi kehendak tema.

"Sampai bila pun takkan habis kalau terus melayan kecaman netizen. Jadi tahun ini, saya memilih untuk tidak ambil peduli lagi kata-kata orang," tuturnya.

Biarpun teruk dikecam dalam media sosial, Neelofa bersyukur segala dirancang lancar dengan kehadiran sahabat handai, keluarga terdekat dan media.

Majlis itu dimeriahkan dengan persembahan penyanyi rap, SonaOne serta kehadiran beberapa selebriti tempatan. Selain Neelofa, ibu dan adik beradik, Noor Nabila dan Ameera turut hadir bersama.

Di laman Instagram pula, ada yang sempat berkongsikan beberapa video ketika acara berlangsung. Memang meriah, seperti kelab malam yang biasa kita lihat, muzik rancak berserta dengan tarian daripada hijabista yang hadir menyokong Neelofa.

Memang agak pelik idea yang dicetuskan Neelofa, melancarkan koleksi tudung di kelab malam. Pun begitu pasti peminat Neelofa ada alasannya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


PENYAKIT DIALAMI - AWIE KELUAR HOSPITAL, TANPA KETAHUINYA

"Doktor kata saya sihat, tak ada penyakit... jadi hari ni (Khamis) saya dibenarkan keluar. Alhamdulillah, syukur saya sudah keluar dari hospital.

"Terima kasih atas ingatan, ucapan dan doa semua," demikian kata vokalis kumpulan rock legenda Wings, Datuk Awie yang akhirnya dibenarkan keluar hospital tanpa mengetahui apakah sebenar penyakit dialaminya kira-kira seminggu mendapatkan rawatan.

Awie berkata, doktor yang membuat rawatan telah berusaha pelbagai cara dan mendapati keadaan dirinya sihat namun gagal mengesan sebarang penyakit.

Awie atau sebenarnya Ahmad Azhar Othman, 50, dimasukkan ke Pusat Perubatan KPJ Ampang Puteri minggu lalu selepas mengalami kesukaran bernafas.

Klik untuk gambar besar

Ketika ditemui, dia kelihatan lemah kerana pengaruh ubat selain agak keletihan menerima kunjungan tetamu.

Awie berkata, berikutan itu dia bercadang untuk melakukan usaha lain iaitu kaedah alternatif yang mungkin dapat menyelesaikan masalah sakit misterinya itu.

Tambah Awie, dia reda dengan apa yang berlaku selain menganggap ia sebahagian daripada ujian Allah.

"Ini semua mungkin Allah nak uji dan saya reda," ujarnya ringkas yang mengharapkan doa daripada orang ramai.

Sementara itu,  pengurusnya Ejat memberitahu, sebaik sahaja keluar dari hospital Awie tidak terus pulang ke rumah, sebaliknya terus ke studio miliknya kerana menguruskan beberapa perkara yang tertangguh.

Isnin lalu, Awie menerusi Instagram rasminya @awieofficial memohon maaf kerana tidak dapat memenuhi persembahan bersama Dragon Malaya di Pesta Pulau Pinang, Sungai Nibong, Pulau Pinang yang sepatutnya berlangsung pada malam berkenaan.

Pada 18 November lalu, beliau buat pertama kalinya mengerjakan umrah di Makkah dan bersyukur kerana urusan ibadah itu berjalan dengan baik.

www.myartis.com / Sumber: mStar & Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAK OIII...

Bagi dunia artis... seksi-seksi ni biasalah! Kalau tak seksi, nanti tak laku pula... VIP pun takut nak dekat! Tak gitu??(\__/)(='.'=)(")_(")myartis 2008


ISU KENING: WARDINA SAFIYYAH LUAH PERASAAN..!!

Berikut adalah luahan hati Wardina Safiyyah yang diketengahkannya dua hari lepas dalam facebook mengenai ketidakpuasan hati segelintir pihak mengenai isu kening. Moga dengan tersiarnya luahan hati ini, kita semua dapat memahami isu yang diperkatakan itu sambil membuka minda ke arah yang lebih positif.

PENAT JUGA JADI HAKIM...TAK BEGITU?

Saya risau dan kurang faham dengan mentaliti sesetengah orang Islam... isu kening menjadi bahan bualan hebat... isu bertudung bak rahib  kini menjadi kegemaran setelah bonggol unta ditinggalkan buat seketika...

Mengapa isu yang lebih besar dan penting yang  tidak pula mahu diambil tahu... adakah ini muslihat supaya umat ISlam terus berbual mengenai perkara kecil hingga melupakan perkara-perkara yang lebih besar? TIDAK bukan muslihat tapi hakikat pemikiran kita yang gagal melihat "the bigger picture" of things....

Persoalan saya tak penat kah, mencari dan cuba menilai orang lain....?  Kita ni pun kalau Allah beri "hak" untuk menilai TAK MUNGKIN dapat Adil dalam penilaian kita... Stop it please.. kita semua dibayangi sikap bias dan prejudis kita.. kebanyakan dari kita terlalu menurut emosi termasuklah saya... jadi peringatan buat diri dan semua.... tak usahlah jadi hakim di dunia ini......

Klik untuk imej besar...

"Haaa dia ni baik sebab tak cabut kening!" "Macam tak ikhlas je...." atau "Nak menunjuk baik sangat lah tu!" - Allah!!!! LIhatlah kembali kata-kata kita itu... lihatlah betapa berulatnya hati kita... Manusia itu BERBEZA... mereka mempunyai jalan hidup berbeza... kalau orang lain tak sama dengan kita.. lakukan sesuatu yang kita rasa salah atau bertentangan... fahami mungkin ada sebab yang kita tidak fahami..

Adakah mencabut kening atau mencukur kening menjadi ukuran "soleh" nya seseorang itu..?  Adakah kita benar-benar FAHAM maksud hadith tersebut? Adakah kita bertanya pendapat Ustaz yang berbagai dan meminta Ustaz tersebut menerangkan makna bahsa Arab yang dikaitkan dgn mencukur dan sekarang ada orang menambah mencabut pula?

Tolonglah faham perkataan Arab jika di alih bahasa boleh membawa maksud yang berbeza... perlu juga difahami hadith-hadith dalam konteks hadith tersebut dikeluarkan, keadaan semasa itu.. mengapa ianya dikeluarkan, apa terjadi ketika itu??

Islam agama yang membenarkan kita banyak menyoal dan bertanya  - KITA TIDAK BOLEH SAMA SEKALI MENGIKUT SECARA TAKLID.... apatah lagi forward berita dan hadith-hadith yang kita tak tahu hujung pangkalnya...

Sikap kita yang suka menerima bulat-bulat berita yang disampaikan hanya menggambarkan betapa tenatnya pemikiran umat Islam tatkala ini... Kita perlu berusaha membangunkan kapasiti intelektual kita ...

Mari bangunkan minda dan bersikap lebih proaktif.. kita sibuk mengukur "keimanan" seseorang tapi dalam masa yang sama kita jugalah yang culas solat, yang mengata, yang buang sampah ... Apa kata non Muslim apabila melihat orang-orang Islam berbalah mengenai perkara-perkara kecil begini? Tertarikkah mereka dengan Islam? Majukah kita?

Memberi pendapat dan menghakimi BERBEZA... mengutuk dan mengritik juga berbeza.... itu pun kena faham juga....

Kita semua tak sempurna, sekiranya ada orang melakukan kesalahan maafkanlah.... lebih mudah begitu... maafkan diri sendiri juga... kerana Allah Maha Pengampun..

Tak tahu nak cakap apa lagi....:)

Wardina

Photo & sumber: Wardina Safiyyah Facebook


HUDUD DI BRUNEI PUNCA NINA ISKANDAR BERHIJAB

Pelaksanaan undang-undang terbaharu iaitu hukum hudud di negara brunei merupakan antara sebab Nina Iskandar kini mula menutup auratnya. Namun begitu, dakwa Nina dia sebenarnya berubah bukan semata-mata kerana hudud, tetapi dia memang sudah berhasrat berbuat begitu sejak awal.

Artikel terdahulu:

TAK JADI ANAK DATUK K - NINA ISKANDAR TUNANG AHLI PERNIAGAAN

"Brunei telah melaksanakan undang-undang syariah dan hudud, jadi sebagai rakyat dan wanita beragama Islam saya mahu membawa imej negara saya atas rasa hormat yang mendalam.

"Bagaimanapun perubahan saya ini bukan semata-mata kerana undang-undang baharu itu tetapi ia ikhlas dan datang daripada hati sendiri," jelasnya dipetik sebagai berkata.

Untuk makluman, Sultan Brunei, Sultan Hassanal Bolkiah baru-baru ini telah mengumumkan akan meneruskan pelaksanaan hukum hudud. Baginda yang mendapat kritikan di negara itu dan peringkat antarabangsa tidak berganjak daripada keputusannya kerana undang-undang Islam adalah sebahagian daripada tuntutan aqidah Islam yang mesti ditunai oleh setiap individu muslim yang mengaku beriman kepada Allah SWT.

Berbalik pada Nina, kata pelakon itu perubahannya sekarang tidak dirancang, sebaliknya perasaan untuk menutup aurat datang secara tiba-tiba sejak beberapa minggu lalu.

Jelas Nina lagi, sebelum itu dia sering mencuba mengenakan hijab sekiranya keluar bersama rakan-rakan dan berasa selesa dengan imej berkenaan.

"Sebelum ini saya sering pakai tudung jika keluar untuk cuba sama ada saya selesa atau pun tidak dan baru-baru ini hati saya terus terbuka untuk terus mengenakan hijab dan saya berasa begitu tenang.

"Perubahan ini juga sebagai salah satu persiapan untuk diri sendiri kerana jika tidak mulakan sekarang, bila lagi?," ujarnya yang turut mengakui bakal bertunang dengan seorang ahli perniagaan dari Kelantan pada Ogos depan.

"Kami masih belum membuat sebarang persiapan perkahwinan kerana masih terlalu awal. Malah kami berdua juga belum menetapkan sebarang tarikh perkahwinan untuk hari bahagia itu nanti," tambahnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


6 GAMBAR - SAAT NABILA HUDA, AMY SEARCH & IBU TIRI BERBAIK SEMULA

"Hadiah yg paling indah untuk hari lahir saya, terima kasih Allah SWT. Doa yang terjawab. Aku redha dan ikhlas segala dugaan dan ujian buat kami.

"Alhamdullilah. Thank You so much untuk mereka yang tidak putus-putus mendoakan kami sekeluarga. Terima Kasih kakakku 'my Superwomen' Erma Fatima tidak terbalas jasa kakak. We love u as always.

"Abil kupu_kupu kami mohon maaf selama ini kami kurang beri perhatian dan mendengar masaalah u. Alhamdullilah semoga kejadian ni dapat mengeratkan lagi hubungan kita sekeluarga. Aminnn. We love u too.

"Terima Kasih Bert kerana menjadi menantu yang baek dan banyak bersabar," demikian luahan ibu tiri Nabila Huda iaitu Norhasniza Hassan atau Nourish ketika majlis kejutan hari lahirnya.

"After 16years finally untuk hadiah yang terindah. Terima Kasih untuk kejutan hari lahir ini sgt bermakna buat i, semoga ini akan mematangkan kita semua untuk hari yang lebih baik," ucap Nourish lagi buat suaminya Amy Search.

Haaa... kan bagus macam tu... bak kata pepatah, 'air dicincang takkan putus'. Tak gitu?

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


21 FOTO - SEKITAR MAJLIS ULANGTAHUN KELAHIRAN ELLY MAZLEIN

Baru-baru ini, penyanyi dan pelakon Elly Mazlein telah menyambut ulangtahun kelahirannya yang ke-36 dalam majlis anjuran peminatnya 'Team Elly Mazlein'.

Majlis yang diadakan di Grand BlueWave Hotel Shah Alam itu berlangsung dengan meriahnya yang turut dihadiri oleh rakan-rakan artis serta teman rapat.

Gambar-gambar sekitar majlis ini telah dirakamkan oleh jurugambar rasmi mereka iaitu s7even.studio.

Jom tengok!

--- IKLAN ---

GAMBAR LAIN:
Klik untuk size besar

Foto: Instagram team_elly_mazlein & s7even.studio

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"SAYA TAK RASA KECEWA PUN TERSINGKIR SEBAB SAKIT INI DATANG DARIPADA ALLAH, NAK HAPUSKAN DOSA" - FUAD GV9

"Sebenarnya saya sudah tiga minggu tak berapa sihat... mungkin sebab musim orang sakit. Saya alami batuk yang agak lama juga dan tekak memang sakit. Bila dah dapat rasa sebab sakit, dari situ saya dah cuba buat persembahan yang terbaik. Ikutkan Selasa lalu, saya ada ambil suntikan untuk tekak.

"Doktor memang cakap keadaan tekak saya tak berapa baik sebabkan batuk. Sejujurnya saya tak rasa kecewa pun tersingkir sebab sakit ini datang daripada Allah S.W.T, nak hapuskan dosa," itulah ujar peserta Gegar Vaganza musim ke-9 (GV9), Fuad Rahman.

Akur tersingkir di minggu separuh akhir GV9 malam Ahad semalam, penyanyi kelahiran Singapura itu mengakui dia berdepan dengan masalah kesihatan sejak tiga minggu lalu dan sedikit sebanyak menganggu persembahannya. Tambahnya, dia ada berjumpa dengan doktor dan mengambil suntikan untuk tekak pada Selasa lalu.

Klik untuk gambar besar

Pada minggu separuh akhir GV9, Fuad yang menyanyikan lagu 'Di Alam Fana Cintamu' (Fotograf) mendapat markah rendah iaitu 58.30% menyebabkan dirinya menjadi peserta yang tersingkir.

Selain Fuad, penyanyi Dina Nadzir yang juga rakan duetnya menerusi lagu 'Boneka' (Ernie Zakri) untuk mingggseparuh akhir turut tersingkir apabila persembahan solonya dengan lagu 'Bukan Dia Tapi Aku' (Judika) mendapat markah 59.20%.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HANYA MAHU BANTU, PENGANJUR KECEWA MARUAHNYA TERCALAR: "SEMUA KEUNTUNGAN BERI PADA ZAMANI... SAYA TIDAK TERGAMAK INGIN AMBIL"

"Saya bukan hendak memperbesarkan hal ini namun saya perlu membersihkan nama saya. Jujurnya saya kecewa dengan kenyataan dibuat Juliana (isteri Zamani) kerana ia mencalarkan maruah saya. Saya ikhlas ingin membantu dia. Sewaktu dia sakit, mana kawan-kawan dia yang lain?

"Saya dah cuba telefon Zamani tapi dia mendiamkan diri. Masalah ini sepatutnya boleh diselesaikan antara kami, tak perlu pun di bawa keluar," ujar penganjur Konsert Doa Buat Zamani iaitu Aalan Ahmad, 49, yang memberitahu maruah dirinya tercalar dengan tuduhan dilemparkan oleh isteri Zamani iaitu Nur Juliana Abdul Rani terhadapnya baru-baru ini.

Ditemui pada sidang media tergempar yang diadakan di Ampang pada Khamis, Aalan yang mewakili syarikatnya Indera Entertainment itu berkata, dia tidak mempunyai sebarang niat buruk terhadap Zamani sebaliknya hanya ingin membantu bekas vokalis kumpulan Slam itu mencari dana bagi menampung pembedahannya.

Terdahulu, Juliana menerusi status di aplikasi WhatsApp mendakwa suaminya tidak mendapat bayaran selepas menjayakan konsert berkenaan yang berlangsung di Zepp Kuala Lumpur pada 31 September lalu.

Klik untuk gambar besar

Dakwa wanita berkenaan, dia terkilan apabila Zamani diperlakukan sedemikian apatah lagi keadaan kesihatan penyanyi itu tidak baik ketika ini.

Dalam pada itu, Aalan memberitahu, dia sudah cuba menghubungi Zamani sejak tiga hari lalu bagi menyelesaikan isu berkenaan namun penyanyi itu memilih untuk tidak menjawab panggilan dibuat.

Tambahnya, masalah itu sebenarnya boleh diselesaikan di antara mereka dan tidak perlu didedahkan kepada pengetahuan umum.

Aalan dalam masa sama turut mendedahkan perkara sebenar dengan mendakwa konsert berkenaan sebenarnya kurang mendapat sambutan penonton namun sebagai penganjur dia tetap cuba menjayakan agar ia nampak meriah.

Katanya, pihaknya terpaksa memberikan tiket secara percuma kepada ahli kelab peminat bagi memenuhkan ruang konsert agar ia tidak kelihatan hambar.

"Saya sebenarnya tidak mahu memberitahu hal ini kerana ia memalukan Zamani tetapi tiket hanya terjual sebanyak 367 keping berbanding kapasiti lokasi yang boleh menampung lebih 1,000 penonton.

"Itu pun disebabkan kami akan menjual konsert ini kepada stesen TV dan tiket diedarkan secara percuma bagi menampakkan penganjurannya meriah," katanya.

Maklum Aalan, keuntungan konsert berkenaan hanya sebanyak RM4,635 setelah menolak semua kos keseluruhan penerbitan acara berkenaan.

"Semua keuntungan itu saya beri pada Zamani walaupun mengikut persetujuan perlu diagihkan 70 peratus kepadanya dan 30 peratus untuk saya. Tapi saya tidak tergamak ingin mengambil duit konsert kerana nilainya yang sedikit," katanya.

Untuk makluman, tahap kesihatan Zamani atau nama penuhnya Zamani Ibrahim, 51, semakin merosot akibat penyakit scoliosis yang dihidapi sejak empat tahun lalu. Penyanyi itu turut bergantung kepada ubat tahan sakit setiap hari sementara menunggu pembedahan yang dijadualkan pada minggu depan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AZREL ISMAIL & RUHAINIES SAH BERCINTA

"Memang benar saya dan Ruhainies bercinta. Doakan semoga hubungan yang baru berputik ini berjalan lancar," demikian kata pelakon baru yang semakin meningkat naik, Azrel Ismail, 31, yang mengakui menjalin cinta dengan pelakon, Ruhainies, 24, sejak setahun lalu.

Kata Azrel, hubungan yang terjalin itu sudah diketahui kedua-dua belah keluarga mereka dan walaupun bercinta, mereka belum memikirkan soal perkahwinan.

"Selepas berlakon bersama dalam drama Si Montel tahun lalu, saya sering menghubunginya untuk bertanya khabar. Lama-kelamaan hubungan ini menjadi semakin serius kerana saya selesa berdampingan dengannya dan berkongsi masalah.

"Saya juga semakin rapat dengan ahli keluarganya. Alhamdulillah kedua-dua keluarga merestui hubungan ini," ujarnya dipetik sebagi berkata.

"Namun, saya tidak mahu tergesa-gesa dalam soal ini memandangkan kami berdua sibuk dengan kerjaya sebagai pelakon, biarlah kami mengecapi kejayaan terlebih dahulu," ujarnya dipetik sebagi berkata.

Sementara itu, Ruhainies yang sebelum ini menafikan dia bercinta dengan Azrel berkata, dia lebih selesa menyerahkan perkara itu kepada Azrel untuk dijelaskan.

"Selama ini saya bukan sengaja mahu mengelak untuk memaklumkannya kepada umum, tetapi lebih manis jika pihak lelaki yang berkongsi berita ini terlebih dahulu.

"Apapun hubungan yang terjalin ini masih terlalu awal. Soal jodoh dan takdir saya serahkan kepada Allah SWT," jelasnya

Sebelum ini, pasangan itu dikatakan bercinta selepas dilihat serasi bergandingan dalam beberapa drama selain ramai mengetahui persahabatan akrab yang terjalin sejak setahun lalu.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


LAGI GAMBAR SEKITAR PERNIKAHAN ZAHIRAH MACWILSON & AIMAN

Lagi gambar-gambar sekitar majlis pernikahan pelakon Zahirah Macwilson dan Aiman Hakim Ridza.

Difahamkan, pasangan raja sehari ini akan diraikan dalam majlis resepsi besar yang dikongsi bersama kedua dua belah pihak keluarga pada keesokan harinya di GalamHall, Mercu Mustapha Kamal, Damansara.

Terdahulu, pasangan yang pernah digandingkan bersama dalam drama 'Curi-Curi Cinta' itu telah mengikat tali pertunangan pada 8 Jun 2019 lalu selepas 7 bulan menyelami hati budi dan menyulam cinta bersama.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LANA NODIN: "PRATICING SOLAT FOR HER BABY BROTHER" - NETIZEN TERHARU

Menerusi laman Instagram, pelakon Lana Nodin telah memuatnaik video yang menunjukkan dia mengajar cahaya mata sulungnya, Gia bersolat untuk adiknya yang dipanggil Billy.

"MMDG&W❤ kakak gia praticing her solat for her baby brother #billyboy to get well perfectly and insyallah jadi anak yg soleh dan solehah...

"Aminnn🙏🙏🙏😘😘😍😍 #giaquinn #mybudak #myprecious #mylilgal #myprincess #mckienzieclan #lanadavidmckienzie #lanadaud #preciousmoments #prayforbilly #alhamdullilah #anaksolehah #motherdaughtertime," tulis Lana.

Klik untuk gambar besar

Lebih seribu komen ditinggalkan netizen pada entri tersebut dan rata-rata terharu tengok serta memuji dan mendoakan Lana dapat mendidik anak-anak dengan baik.

Untuk makluman, Lana mendirikan rumah tangga dengan David atau nama Islamnya, Mohd Daud Mckinzie pada 15 Mei 2015 dan dikurniakan dua cahaya mata, Gia Quinn McKienzie dan William Daud McKienzie.

www.myartis.com / Sumber & foto: Astro Gempak & Instagram Lana Nodin

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI NAMPAK BERISI DISANGKA HAMIL - ZAMANI TAMPIL NAFI

Baru-baru ini, ramai peminat yang menyangka isteri kepada penyanyi Zamani iaitu Nur Juliana Abdul Rani, 36, mengandung apabila melihat perubahan fizikalnya yang semakin berisi. Bagaimanapun, Zamani, 48, ketika ditanya berhubung perkara ini menafikan dan berkata mungkin isterinya berisi kerana senang hati bergelar isteri.

"Setakat ini belum lagi. Isteri saya belum mengandung seperti yang didakwa segelintir pihak. Mungkin badannya nampak berisi kerana senang hati bergelar isteri. Apapun seperti pasangan suami isteri lain, kami juga mempunyai keinginan untuk ada zuriat sendiri," katanya.

Pasangan yang sudah bercinta selama 14 tahun itu berkahwin dalam satu majlis tertutup di Kuala Lumpur pada 22 September lalu. Mereka kemudiannya mengerjakan umrah bersama beberapa anggota keluarga pada 30 Oktober lalu dan berada di sana selama 12 hari.

Klik untuk gambar besar

Diminta bercerita pengalamannya di Tanah Suci, penyanyi kumpulan Slam itu mengakui ia satu pengalaman yang indah: "Alhamdulillah nampak memang ada perubahan. Satu yang paling ketara, lepas kahwin saya macam rasa resah dan cepat nak marah. Tak tahulah kenapa. Namun apabila di Makkah semua perasaan ini dah tiada dan saya rasa lega. Tak dinafikan masa nak pergi, pelbagai perasaan bersarang dalam fikiran".

Menurutnya, dia kemudian merujuk dengan ustaz dan mereka kata kena bersangka baik serta ketepikan fikiran negatif: "Kalau ada rezeki lebih, saya nak ke sana lagi tapi alang-alang itu biarlah buat haji terus".

Mengulas mengenai majlis resepsi perkahwinannya seperti yang dicanangkan sebelum ini, Zamani berkata, dia memilih mengadakannya pada 1 Januari tahun depan: "Terlalu suntuk untuk kami buat resepsi dalam tahun ini kerana saya terikat dengan pelbagai komitmen.

"Jadi, 1 Januari adalah tarikh paling sesuai untuk mengadakannya. Kami pun dah mula buat persiapan sedikit demi sedikit. Apapun saya terpaksa rahsiakan dahulu lokasi majlis ini dan akan menghebahkan apabila tiba masanya," jelasnya yang ditemui ketika menjayakan 'Konsert Rosli Mohalim The Legend 40 Tahun' di Panggung Asia Gombak malam semalam.

www.myartis.com / Sumber & foto: Harian Metro & Instagram Zamani

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AMEER FORTEEN & TUNANG NIKAH MAC DEPAN, MAJLIS SEDERHANA

Anggota Forteen iaitu Ameer memaklumkan dia dan gadis pilihan, Siti Nurnaja’a Shamsul Kamar, bakal bernikah pada 1 Mac depan dan majlis hari bahagia mereka akan dilangsungkan secara sederhana di ibu kota.

Ameer atau nama sebenarnya Mohd Arif Ameerais Azhar, 28, juga berkata, persiapan majlis perkahwinannya kini hampir selesai dilakukan.

"Majlis kahwin saya nanti memang diadakan pada skala sederhana. Kami akan bernikah di masjid dan keesokannya saya dan isteri diraikan dalam majlis resepsi pula. Setakat ini, segala perancangan berjalan lancar.

"Bakal isteri turut banyak membantu melakukan persiapan, apatah lagi ketika ini saya juga sibuk menghasilkan single terbaru bersama Forteen. Ia akan dilancarkan dalam masa terdekat.

"Kami sudah lebih setahun berkenalan menerusi media sosial. Beberapa bulan selepas saling mengenali, saya meminta keluarga untuk meminang dirinya.

Klik untuk gambar besar

"Seterusnya, kami memilih tarikh untuk melangsungkan perkahwinan. Semuanya berjalan dengan pantas dan bagai dipermudahkan. Saya sendiri jika diizinkan mahu mempercepatkan perkara yang baik.

"Saya percaya, soal jodoh ada kalanya berlaku seperti magis dan terjadi dalam sekelip mata. Pada masa sama, ada hubungan yang memakan masa panjang, tetapi belum tentu berakhir dengan ikatan sah," katanya.

Menyentuh single terkini Forteen, Ameer yang bertunang dengan Nurnaja'a pada 13 Oktober tahun lalu di Taman Melati, Setapak ituberkata, lagu itu adalah hasil ciptaan Adam Armin dan Yusoff.

"Istimewanya, lirik lagu ini ditulis oleh saya dan anggota Forteen yang lain. Ia masih dalam proses adunan dan belum mempunyai judul yang sesuai," tuturnya mengenai lagu berkisar pada kisah percintaan itu.

www.myartis.com / Sumber & foto: Berita Harian & Instagram Ameer Forteen

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


19 FOTO - SUASANA BIRTHDAY ANAK DIANA & ZAMARUL

Semalam genap enam tahun usia Kashfi Haiqal, anak kepada pelakon Diana Rafar dan Zamarul Hisham. Majlis sambutan ulangtahun kelahiran anak pasangan ini telah berlangsung dengan meriahnya di McDonald Seksyen 3 Shah Alam.

Majlis yang bertemakan 'Pokemon' itu telah dihadiri ahli keluarga, rakan-rakan artis serta teman rapat.

Selamat hari lahir kami ucapkan dan semoga Kashfi menjadi anak yang soleh dan berbakti kepada kedua ibu bapanya. Amin.

GAMBAR LAIN:
Klik untuk size besar

Foto: #kashfiturns6

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"KNOW KNOW ADA NOMBOR DUA" - AYDA JEBAT HAMIL ANAK KEDUA?

Semua sedia maklum mengenai penyanyi dan pelakon, Ayda Jebat yang sebelum ini mahu melahirkan anak menerusi kaedah pembedahan (c-section atau caesarean – diringkaskan kepada czer) sehingga dipersoal dan mendapat kecaman netizen.

Baru-baru ini, Ayda telah mengeluarkan satu kenyataan dimana dia mengatakan "know know (tahu tahu) ada nombor dua" ketika hadir ke stesen radio Era FM bagi mempromosikan single terbarunya berjudul 'Tak Bisa Lepas'.

Kenyataan Ayda itu sekaligus mencetuskan tanda tanya netizen yang membuat spekulasi Ayda kini sedang hamil anak kedua. Malah, penyampai radio iaitu Hanif dan Ray turut mengucapkan tahniah kepada Ayda serta mengatakan ianya pengumuman eksklusif daripada selebriti itu.

Klik untuk gambar besar

Apabila ditanya mengenai kesahihan berita itu, isteri kepada pegacara Nabil Mahir itu hanya ketawa seolah belum tiba masanya untuk membuat pengakuan mengenai perkara tersebut.

Perkongsian video itu mendapat pelbagai reaksi daripada netizen yang mengucapkan tahniah buat penyanyi dan pelakon itu. Apa pun, sama-sama kita nantikan pengumuman rasmi daripada Ayda.

Untuk makluman, Ayda mendirikan rumah tangga dengan Nabil pada 1 Januari tahun lalu dan dikurniakan seorang anak perempuan Ana Nayla yang dilahirkan secara pembedahan pada 21 September tahun lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAKWAAN NAMPAK 'BABY BUMP' - AIN EDRUCE ANGGAP IA SATU DOA

Sebelum ini timbul spekulasi dimana netizen mendakwa perut Ain Edruce kelihatan seakan 'baby bump' selepas pelakon dan pengacara itu berkongsi satu video sedang menari di aplikasi TikTok baru-baru ini.

Ketika ditanya berhubung dakwaan tersebut, Ain atau nama sebenarnya Nurulain Edruce, 29, menganggap spekulasi hamil itu adalah satu doa yang baik kepada dia dan suami.

"Itulah... semua orang komen baby bump, sebenarnya hamburger dan double cheese burger itu yang nampak macam baby bump kot. Tapi baru-baru ini ramai yang bertanya betul ke dan macam-macam orang buat spekulasi mengenai saya hamil.

"Apa yang boleh saya cakap sebenarnya saya anggap ia satu doa yang positif. Jadi, saya selalu amin kan doa mereka. Saya ucapkan terima kasih kepada semua yang berkata baik-baik untuk saya dan suami," kata Ain.

Klik untuk gambar besar

Spekulasi mengenai Ain sedang berbadan dua juga mula menjadi perbualan hangat selepas sesi temu bual dia bersama program Melodi yang bersiaran pada 18 Oktober lalu.

Menerusi temu bual tersebut, pihak Melodi bertanyakan mengenai gosip mengatakan pelakon drama '30 Pesanan Suara' ini sedang hamil cahaya mata pertama.

Bagaimanapun, Ain tidak menafikan atau mengiyakan pertanyaan tersebut namun berharap semua orang mendoakan yang baik-baik untuknya.

Dalam pada itu, Ain mengambil segala komen netizen mengenai 'baby bump' itu sebagai sesuatu yang baik dan positif memandangkan sudah hampir setahun mendirikan rumah tangga.

Biarpun enggan mengulas lebih lanjut mengenai perkara itu namun Ain berjanji dia akan berkongsi kepada peminat sekiranya benar-benar diberikan rezeki zuriat.

"Bila saya baca komen netizen cakap fasal baby bump, saya rasa mereka ini sweet sangat sebab benda ini pun positif. Yela... saya pun dah nak dekat setahun berkahwin.

"Tapi apa yang boleh saya cakap... siapa yang tak nak ada anak kan tapi saya tak boleh nak komen lebih. Kalau la betul-betul ada rezeki (anak), nanti saya kongsikan berita gembira itu," ujarnya.

Untuk makluman, Ain mendirikan rumah tangga dengan ahli perniagaan bernama Amirul Hafiz Mustaffa pada 13 Disember tahun lalu selepas mengikat tali pertunangan selama enam bulan.

www.myartis.com / Sumber & foto: mStar & Instagram Ain Edruce

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'IVANNA ALASKHAR', NAMA ANAK SULUNG RAMONA ZAMZAM

Menerusi laman instagram, pelakon yang juga bekas finalis Dewi Remaja 2009/10, Ramona Zamzam telah berkongsi video saat anak sulungnya berusia sehari.

Selain itu, Ramona turut telah memberitahu yang dia dan suaminya, Rami Alashkar telah memilih nama 'Ivanna Alaskhar' untuk puteri mereka. Difahamkan, nama 'Ivanna Alashkar' yang membawa maksud hadiah terindah dari tuhan.

"Hello everyone! This video was taken when I was just 1 day old - Ivanna Alashkar 👼🏻," tulis Ramona di IGnya.

Klik untuk gambar besar

Bayi perempuan pasangan ini dilahirkan dengan seberat 3.0kg pada 7 Disember 2017 jam 3:23pm di Columbia Asia, Setapak.

Apapun, pastinya dengan kehadiran zuriat ini menambahkan lagi rasa kasih dan sayang antara Ramona dan suami.

www.myartis.com / Sumber: Ramona Zamzam IG & Hlive

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"DAH LEKAT KE NYAH? DAH DAPAT PUCUK MUDA? - ZIZI TAK KECIL HATI STATUS AZWAN ALI

"Kau dah lekat ke nyah? Kuat drama hot kau? Kan? Dah dapat pucuk muda? Laju ek kau? Kau rasa?" tulis pengacara Azwan Ali menerusi Twitter yang merujuk artikel berkaitan pasangan selebriti Zizi Kirana dan Yusuf Bahrin.

Zizi, 36, yang sebelum ini mengeluarkan kenyataan dimana suaminya, pelakon Yusuf Bahrin menghalangnya melakukan kerja berat. Bagaimanapun kenyataan Zizi itu menimbulkan spekulasi dirinya kini sedang hamil.

Penyanyi lagu 'Eh' itu ketika ditanya berhubung ciapa Azwan Ali atau dikenali Diva AA, mengakui tidak berkecil hati, malah menganggap ia satu doa buatnya agar segera diberikan rezeki cahaya mata.

"Saya tidak berkecil hati atau terasa dengan pendapat peribadi Diva AA (Azwan) itu. Saya juga sering terhibur dengan perkongsian santai dan bersahajanya itu.

"Kenapa saya hendak memandang negatif apa yang dia katakan, kerana kata-kata itu satu doa. Semoga ramai yang mendoakan saya untuk mendapat cahaya mata dalam tempoh terdekat," katanya.

Klik untuk gambar besar

Mengulas mengenai kenyataan tidak boleh melakukan kerja berat, Zizi atau nama sebenarnya Nur Fazelah @ Zizie Mad Tahil, berkata ia bukanlah disebabkan hamil.

"Berkenaan saya tak boleh nak buat kerja berat itu bukanlah fasal mengandung saja. Hamil atau tidak, Yusuf memang tidak benarkan saya angkat benda berat. Insya-Allah, terima kasih juga kepada semua yang mendoakan baik-baik buat saya dan suami.

"Lagipun, perempuan memang tidak digalakkan untuk angkat barang berat. Kalau sebelum ini, semua benda saya buat sendiri. Kerja-kerja berat pun saya buat sendiri sebab tinggal seorang diri. Tapi bila dah kahwin, suami pula tolong," jelasnya.

Untuk makluman, Zizi dan Yusuf Bahrin selamat dinikahkan dengan sekali lafaz pada 19 September lalu di Masjid Usamah Bin Zaid, Wangsa Maju, Kuala Lumpur.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA GAYA JALAN WATIE JADI PERHATIAN: "AMBOII KEMAIN MELENTIK... TAK SAKIT PINGGANG KE?"

Menerusi aplikasi TikTok baru-baru ini, tular video yang memaparkan kekasih hati pelawak dan penyampai radio, Shuib Sepahtu iaitu usahawan Watie Hanifiah yang memakai blazer berwarna 'cream' dan sedang berjalan dengan penuh bergaya.

Bagaimanapun, caranya berjalan Watie itu telah dikritik oleh netizen serta ada yang mengatakan mereka tidak berkenan. Tidak kurang juga, ada yang mengatakan mereka lebih suka jika Shuib bersama dengan pelakon  Wan Sharmila yang disifatkan lemah lembut dan sopan.

Namun, menerusi Insta Story Watie, dia mendedahkan ada pihak tidak bertanggungjawab menggunakan identiti dirinya dan membuat akaun TikTok. Kata Watie lagi, dia hanya mempunyai satu akaun TikTok sahaja.

Klik untuk gambar besar

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CHE TA: "SAYA RASA KALAU BUKA TUDUNG BOLEH TERUS MASUK NERAKA....."

Seperti sudah menjadi satu trend apabila satu demi satu selebriti membuat keputusan untuk membuka tudung meskipun sudah bertahun berhijab dan sejak kebelakangan banyak cerita yang tidak sedap di dengar.

Sudah berhijab hampir empat tahun, pelakon Rozita Che Wan atau lebih mesra disapa Che Ta itu tidak akan sesekali membuka tudung kerana membayangkan dirinya bakal menjadi penghuni neraka jika melakukan perkara sedemikian.

Tegasnya lagi, kenyataannya itu adalah untuk peringatan diri sendiri dan bukan ditujukan kepada mana-mana artis yang membuat keputusan untuk membuka tudung.

"Saya rasa kalau buka tudung boleh terus masuk neraka. Itu untuk diri saya. Siapalah kita untuk menghukum manusia lain.

Klik untuk gambar besar

"Kita tak boleh hukum dia tu dugaan dia (yang buka tudung) dengan Allah. Kena doa Allah bagi dia rahmat dan hidayah. Kita doa yang terbaik untuk dia," katanya.

Dalam pada itu, Che Ta berkata mereka yang berhijab perlu kekal istiqamah serta mendampingi dengan mereka yang membawa aura positif kerana rakan-rakan dan persekitaran yang baik juga memainkan peranan penting.

"Bila nak hijrah, tukar circle of friends (lingkaran rakan-rakan) supaya kekal istiqamah. Kita ini kalau nak ikut benda tak elok tu memang cepat.

"Jika nak like gambar orang tak pakai tudung pun haram. Sebab tu kalau nak muat naik gambar wanita tak bertudung, saya pakaikan dia tudung," ujarnya lagi.

www.myartis.com / Sumber & foto: MalaysiaKini, Rotikaya, & Instagram Rozita Che Wan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA BUKANNYA BIASA NYANYI RAP, TAMBAHAN LAGU BERBAHASA INGGERIS" - BOB YUSOF AKUI TAKUT SILAP, PILIH PANDANG PROMPTER

"Apabila disebut nama Hazrul Nizam sebagai tempat keenam, saya sudah terkejut, kemudian apabila Tomok pula ditempat keempat, saya semakin terkejut dengan keputusan. Bukan apa, saya tahu kemampuan Tomok kerana kreativiti dan semangatnya, mungkin nasib lebih berpihak kepada saya di GV9. Apa pun, saya sangat bersyukur dengan rezeki Allah SWT.

"Kami di GV9 seperti sebuah keluarga, jadi perasaan itu bercampur baur. Apa yang pasti, persembahan pada pusingan akhir bukanlah sesuatu yang mudah," itulah kata penyanyi Bob Yusof yang sama sekali tidak menyangka dan tidak pernah terlintas kemenangannya sebagai naib juara program realiti Gegar Vaganza musim kesembilan (GV9) yang berakhir malam tadi.

Bob Yusof atau nama sebenarnya Yusrizan Usop, 41, berkata, dia hanya ingin memberikan yang terbaik di pusingan akhir GV9. Ujarnya, dia memasuki GV9 dengan harapan dapat menghidupkan kembali namanya sebagai seorang penyanyi, selepas selama ini lagunya kurang mendapat sambutan pendengar meskipun setiap tahun menghasilkan karya baharu buat pendengar.

Klik untuk gambar besar

Tambahnya lagi, dia berharap kejayaan yang diperoleh di GV9 dapat digunakan sebaik mungkin agar peminat kembali memberi perhatian dan sedar akan kewujudannya dalam industri hiburan tanah air.

"Saya masuk GV9 ini tak pernah fikir nak menang. Saya cuma mahu wujudkan kembali jenama Bob Yusof dan supaya orang tahu kewujudan dalam industri ini. Saya tidak pernah pun hilang sejak awal bergelar penyanyi. Sebenarnya setiap tahun ada sahaja lagu baru. Cuma mungkin kurang dapat sambutan dan tidak diputarkan di radio.

"Saya juga menguruskan kerjaya sendiri jadi tidak tahu bagaimana cara untuk pasarkan lagu. Berkongsi pengalaman dengan rakan-rakan artis di GV9 ini membuka mata untuk lebih tahu apa yang harus dilakukan pada masa akan datang," tuturnya.

Bercerita tentang cabaran membawakan lagu rap yang bukannya menjadi genre pilihan, kata Bob, dia mengambil masa lama untuk menghafal lagu tersebut namun terpaksa akur dengan kesilapan sendiri terlupa lirik di atas pentas apabila jelas kelihatan pada matanya lebih tertumpu membaca lirik lagu yang tersedia di prompter sehingga ditegur juri tetap Datuk Shafinaz Selamat.

"Sejak minggu lalu memang saya lebih fokus kepada berlatih lagu rap berbanding persembahan solo. Saya bukannya biasa nyanyi rap. Tambahan pula lagu rap berbahasa Inggeris, memang berbelit lidah.

"Saya dah hafal sejak awal tapi apabila di atas pentas hilang semuanya. Daripada tidak menyanyi langsung lebih baik saya memandang kepada prompter. Saya takut melakukan kesilapan," jelasnya.

Sementara itu, Bob yang popular menerusi lagu 'Cinta Seorang Teman' itu memaklumkan, dia belum mempunyai sebarang perancangan untuk wang kemenangannya.

"Buat masa ini saya belum lagi mempunyai sebarang perancangan. Malah, jumlah wang kemenangan pun masih 'blur' lagi kerana semuanya ibarat mimpi. Apa yang pasti, saya ingin memberikan penghargaan kepada peminat-peminat yang menyokong saya sejak minggu pertama lagi.

"Tidak sangka, sokongan dan kata-kata positif mereka memberikan semangat pada saya sehingga sampai ke peringkat ini. Wang kemenangan tersebut saya akan gunakan sebaik mungkin untuk diri sendiri, keluarga dan team Bob Yusof. Mungkin ia juga boleh dimanfaatkan untuk perkembangan kerjaya selepas ini," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


9 GAMBAR - NABIL AHMAD TUNAI UMRAH DI MEKAH

Jika sebelum ini, Siti Nurhaliza dan Azwan Ali ke Mekah, terkini Nabil Ahmad juga tidak ketinggalan menyambut Ramadhan di Kota Mekah serta menunaikan ibadah umrah.

Difahamkan, Nabil kesana tidak ditemani oleh anak dan isterinya. Inilah kali pertama Nabil menjejakkan kaki disana dan tidak semua insan bertuah sepertinya dapat melihat keindahan Kota mekah.

Jom tengok!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SEBELUM TAMBAH ANAK - AERIL ZAFREL MAHU PASTI STABIL DULU

Tidak mempunyai perancangan untuk menambah zuriat yang ketiga buat masa sekarang, pelakon Aeril Zafrel, 29, memberitahu yang dia mahu kehidupan keluarganya dalam keadaan stabil terlebih dahulu.

"Saya dan Wawa tidak ada lagi perancangan untuk menambah anak yang ketiga dalam waktu terdekat ini.

"Bukan tidak mahu cuma nanti dulu. Saya mahu pastikan kehidupan keluarga stabil terlebih dahulu sebelum tambah anak lagi.

"Saya pun ada merancang untuk pindah rumah, jadi biarlah kami fokus pada kerja dan bila semua dah stabil barulah fikir tentang anak ketiga," katanya.

Tambah suami kepada pelakon Wawa Zainal ini, dia tidak mahu terlalu terburu-buru memandangkan kedua anaknya, Ahmad Fakhruddin Attar, 4, dan Hayla Maghfiratul Adzkiyaa, 2 masih kecil.

Klik untuk gambar besar

Malah, Wawa juga ada mempunyai beberapa perancangan untuk membawa keluarganya bercuti di luar negara dalam waktu terdekat.

"Lagipun anak pertama dan kedua masih kecil. Saya dan Wawa perlu beri tumpuan sepenuhnya pada mereka.

"Tambahan pula, Wawa pun mempunyai beberapa perancangan untuk bercuti ke luar negara, jadi saya ikutkan sahaja," ujarnya.

Aeril dan Wawa mendirikan rumah tangga pada tahun 2012 dan dikurniakan dua orang cahaya mata, Attar dan Hayla.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


8 GAMBAR - AKSI NAD ZAINAL DI MAJLIS 'BABY SHOWER' & 'BIRTHDAY'

"Terima Kasih Sherry Al Hadad!!!!," demikian kata pelakon Nad Zainal yang menerima kejutan 'baby shower' dari teman baiknya, Sherry Al Hadad yang merupakan seorang pelakon dan pengacara.

Selain baby shower, turut diadakan pada hari itu adalah sambutan hari lahir adik kepada Sherry Al Hadad.

Untuk makluman, Nad bakal melahirkan anak sulung hasil perkahwinannya dengan Muhammad Faliq Amirudin pada bulan ini.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


VIDEO & GAMBAR - GELAGAT ZIANA ZAIN  DI TURKI

Seronoknya Ziana Zain pergi melancong ke negara Turki bersama peminatnya yang ditaja oleh sebuah agensi pelancongan.

Bukan setakat peminatnya saja, malah Rizman Ruzaini pereka fesyen terkenal itu juga turut serta. Ziana dikatakan menyanyikan lagu 'Madah Berhelah' di negara tersebut.

Jom kita lihat gelagatnya di bumi Turki.

VIDEO: ZIANA ZAIN NYANYI LAGU MADAH BERHELAH DI TURKI

KLIK DI SINI..!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


DITUDUH MENUNJUK KAYA - AWAL ASHAARI LUAH RASA BENGANG

Baru-baru ini, pelakon dan pengacara Awal Ashaari telah meluahkan rasa bengangnya terhadap satu komen yang mendakwa dirinya menunjukkan kemewahan di Instagram.

"Pd artis Malaysia semua.. tak payah lah nak tunjuk2 kemewahan anda semua. cuba dengar lagu urkys amalan yg akan akan di bwk," komen netizen tersebut.

Bukan pertama kali menerima komen sedemikian, Awal dalam kenyataan itu menjelaskan bahawa dia bukanlah menunjukkan kemewahan sebaliknya menjalani kehidupan seperti orang lain juga.

"@************** kepada netizen jangan nak dok cakap sesedap mulut. Takde yang mewah pun trip ni dik. We all drive sendiri pergi Ipoh. Duduk kat homestay. Makan kat gerai.

Klik untuk gambar besar

"Pergi Kellie castle bayar parking 2 ringgit, bayar entry 5 ringgit. Bukan nya kitorang naik private jet pergi luxembourg. Cakap suka hati je.

"Orang macam awak ni la yang buatkan netizen semua busuk nama. Dengki tak tentu pasal. Sedih," balas Awal.

Apa pun, semoga Awal sentiasa tabah menghadapi dugaan sebegini di lain masa. Tak payah hirau sangatlah orang berkata. Iyelah... jika kita hidup mahu memuaskan hati orang, sampai bila-bila tidak akan terlaksana impian itu.

www.myartis.com / Sumber: Awal Ashaari IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KECEWA DIFITNAH - NINA 'SAMAN' JURUSOLEK, BEKAS ISTERI SUAMI

"Saya sumpah dengan nama Allah SWT, semua dakwaan itu tidak betul sama sekali. Sebenarnya suami dan bekas isteri sudah berpisah hampir setahun sebelum dia bertemu saya. Mereka secara rasmi bercerai pada Januari lalu bukan Februari.

"Mereka dah lama ada masalah rumah tangga, saya sendiri pun tak nak campur, biarlah itu antara mereka. Benda dah lepas pun. Apa boleh saya katakan, kami mula berkawan rapat dan hubungan mula serius selepas perkara ini selesai," demikian jelas pelakon Nina Iskandar, 28, mengenai dakwaan dirinya menjadi punca keretakan rumah tangga suaminya dengan bekas isteri.

Nina tampil menjelaskan kekeliruan itu selepas menerima satu komen daripada pengikut yang bertanyakan mengenai khabar angin terbabit. Enggan namanya diburukkan, Nina tampil mempertahankan dirinya apabila mengatakan suaminya bertemu dengannya selepas lelaki itu dan bekas isteri berpisah sejak setahun lalu.

Menurut Nina, dia mengakui kecewa apabila difitnah menjadi punca perpisahan membabitkan suaminya dengan bekas isteri: Soal jodoh ini rahsia Allah, kita sebagai ciptaan-Nya pun susah nak cakap. Anda boleh bertemu jodoh hari ini dan berkahwin esok atau berkawan lebih 10 tahun tapi tak jadi apapun hubungan itu. Saya agak kecewa difitnah menjadi punca mereka berpisah seperti didakwa.

"Padahal bukti semua ada dalam telefon bimbit peribadi suami, namun kami tidak pernah mengaibkan. Kami cuma simpan segala bukti jika berlaku perkara berbangkit yang memerlukan kami bertindak," tulisnya yang diminta pencerahan oleh seorang pengikut di laman Instagram peribadinya mengenai dakwaan adakah benar dirinya seorang perampas apabila suaminya tergamak menceraikan bekas isteri.

Klik untuk gambar besar

Nina turut meluahkan rasa kecewa apabila hal itu hanya mula dibangkitkan semula selepas majlis resepsinya Ahad lalu. Dalam pada itu, Nina memberitahu dia sudah mempunyai semua bukti dan sudah pun menghantar notis untuk menyaman beberapa pihak dan salah seorangnya merupakan jurusolek.

"Saya telah menghantar notis untuk menyaman beberapa pihak dan salah seorang daripada mereka merupakan jurusolek. Tetapi dia sendiri sudah mengaku bahawa dia telah diarahkan untuk membuat kecoh oleh bekas isteri suami saya.

"Kes ini masih dalam proses dan perempuan itu senyap selepas kami menghantar notis. Saya rasa kami sudah cukup bertolak-ansur tetapi nampaknya dia mula 'menyalak' semula," kata Nina yang sebelum ini terbabit kontroversi panas apabila dia didakwa menjadi punca keretakan rumah tangga pengarah itu bersama bekas isterinya yang merupakan seorang pramugari.

Pada Ahad lalu, status hubungan antara Nina dan suami yang juga kru produksi Azlan Adzanan akhirnya terungkai selepas pasangan itu melangsungkan majlis resepsi di Forest Valley Hall, Cheras. Mereka juga sudah empat bulan mendirikan rumah tangga selepas masing-masing disatukan dalam satu majlis tertutup yang dihadiri keluarga terdekat sekitar April lalu.

www.myartis.com / Sumber: Harian Metro & mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU 'HUTANG' - ALOY PARADOKS BAWA OGY KE MUKA PENGADILAN: "JATUH BENCI PADA DIA"

"Perasaan saya pada dia dah jadi lain sekarang ni, saya dah sampai tahap jatuh benci pada dia. Semua janji-janji yang ditaburkan sebelum ini tak pernah dikotakan.

"Kalau saya dah benci orang itu, memang saya tidak akan hubungi dia. Tapi dia ada sahaja dalam group Whatsapp kami namun seperti biasa, dia hanya berdiam diri sahaja dalam tu.

"Memandangkan bayaran tunggakan untuk saya sebagai penulis skrip teater masih belum dia langsaikan, saya akan bawa perkara ini ke Mahkamah Tuntutan Kecil.

"Saya akan pergi berurusan sebaik sahaja tempoh Perintah Kawalan Pergerakan (PKP) berakhir nanti," demikian ujar penulis skrip teater komedi 'Korupsi Dewan Semandung', Aloy Paradoks yang akan membawa isu 'hutang' ke muka pengadilan, selepas masih belum menerima bayaran tertunggak daripada seniwati yang juga penerbit teater itu, Fauziah Ahmad Daud atau Ogy.

Klik untuk gambar besar

Menurut Aloy atau nama sebenarnya, Nurul Asyikin Abd Hamid, 37, sehingga ke saat ini satu pertiga daripada 'gaji' tunggakannya masih belum dilangsaikan oleh Ogy.

Janji tinggal janji, Aloy atau nama sebenarnya Nurul Asyikin Abd Hamid,37, turut mendakwa Kak Ogy masih wujud dalam 'group' Whatsapp namun hanya memilih untuk berdiam diri.

Aloy memaklumkan bahawa akan membuat tindakan undang-undang iaitu Mahkamah Tuntutan Kecil usai sahaja tempoh Perintah Kawalan Pergerakan (PKP) nanti.

Enggan terus 'dipijak', Aloy berkata dia harus menegakkan haknya dan memperjuangkan isu itu agar tidak ada orang lain akan menjadi mangsa selepas ini.

"Dulu saya masih bagi muka sebab saya hormat pada dia sebagai orang lama dalam industri. Tapi kali ini saya tak boleh mendiamkan kecurangan (perbuatan melanggar perjanjian yang telah dipersetujui) yang dilakukan agar orang lain tak terkena sama macam saya selepas ini," katanya.

Aloy kembali menaikkan isu tunggakan bayaran itu sehingga ciapannya di laman Twitter mendapat perhatian ramai: "PKP (Perintah Kawalan Pergerakan) bertemu PKP. Pelakon kesayangan anda semua Ogy Ahmad Daud, Alhamdulillah belum juga settle kan lagi bayaran upah saya menulis skrip Teater Korupsi Dewan Semandung. Dia memang handal" tulisnya.

Sebelum ini, Aloy pernah membuat laporan polis terhadap Ogy yang didakwa melanggar perjanjian pembayaran di Balai Polis Sentul, Kuala Lumpur pada 21 Jun tahun lalu.

Teater komedi seram, 'Korupsi Dewan Semandung' yang diterbitkan oleh Ogy Ventures & Network itu dipentaskan di Istana Budaya pada 28 Februari hingga 1 Mac tahun lalu. Teater arahan Khir Rahman ini dibintangi oleh Man Raja Lawak, Joey Daud, Vicha, Mark Adam, Tauke Jambu, Chiwan, Tapai dan Sharif Zero.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERINGIN BERLAKON - HAQIEM RUSLI ENGGAN BERSENTUHAN DENGAN PELAKON WANITA

"Selain menyanyi, saya sebenarnya teringin nak berlakon filem. Cuma, belum diberikan lagi peluang itu. Keinginan (berlakon) ini tercetus selepas berborak dengan Datuk Rosyam Nor selepas persembahan kami di Anugerah Juara Lagu 34 (AJL34) yang lalu.

"Mendengar sendiri pengalaman beliau, membuatkan saya mahu berlakon pula. Saya mahu tunjukkan sisi berbeza diri yang bukan sekadar seorang penyanyi sahaja.

"Bagaimanapun, sekiranya membabitkan babak seperti berpegangan tangan dengan pelakon wanita, saya takkan buat. Saya akan berjuang untuk perkara itu disebabkan mahu mengekalkan prinsip diri saya," demikian tutur penyanyi dan komposer Haqiem Rusli.

Klik untuk gambar besar

Ramai penyanyi sebayanya terjun ke dalam bidang lakonan, Haqiem menyatakan hasrat teringin untuk berlakon namun mempunyai prinsip tidak akan bersentuhan dengan pelakon wanita.

Haqiem atau nama sebenarnya Ridzuan Haqiem Rusli berkata, dia sedia untuk mempertahankan prinsipnya itu jika berdepan dengan situasi sebegitu apabila sudah terbabit dalam lakonan kelak.

Menurut Haqiem, keinginan untuk berlakon tercetus selepas berborak dengan Datuk Rosyam Nor dan mahu mencuba sesuatu yang berbeza selain menyanyi sahaja.

Dalam pada itu, penyanyi lagu 'Lembah Kesepian' itu mendedahkan dia ada menghubungi pengarah, Syamsul Yusof berkenaan peluang untuk berlakon. Ujarnya dia memilih Syamsul kerana sangat suka dengan hasil karya pengarah itu.

"Seperti baru-baru ini, saya ada hubungi Syamsul untuk menawarkan diri berlakon dalam nada bergurau. Mana tahu, hajat saya kesampaian. Syamsul pun kata nak bagi peluang, tapi tak pastilah jika dia sebenarnya serius. Namun, saya memang nak.

"Saya pilih Syamsul kerana memang suka dengan filem-filemnya dan berhasrat juga nak bekerja dengan dia. Bagi saya, dia sangat santai dan senang berborak berbanding takut pula jika berbual dengan pengarah lain yang lebih senior," katanya.

www.myartis.com / Sumber & foto: Harian Metro & Instagram Haqiem Rusli

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIADA VIRUS HIDUP, CIP PENGESAN DALAM VAKSIN - DR AMALINA

Disebabkan ramai kalangan rakyat Malaysia yang tidak faham dan ada yang takut bila menonton video seorang jururawat pengsan yang disangka mati ketika live interview selepas beberapa minit diinjet vaksin, Pelatih pakar bedah Kolej Imperial London, Dr Nur Amalina Che Bakri, mengesahkan yang vaksin itu selamat dan tiada live virus seperti yang didakwa.

Malah katanya, vaksin Covid-19 juga tidak mengandungi cip yang boleh mengesan kedudukan manusia sebagaimana yang didakwa.

"Tengok betapa kecilnya jarum dan sangat mustahil untuk memasukkan cip dalam vaksin berkenaan.

"Tambahan lagi, kalau betul ingin mengesan kedudukan manusia, hanya boleh dikesan melalui telefon pintar serta media sosial anda," kongsinya di IG.

Klik untuk gambar besar

"Ada yang mempunyai agenda tersendiri dengan menjual barang. Ramai hanya baca tajuk yang kontroversi.

"Tetapi tidak pula membaca kertas penyelidikan, saya dan doktor lain akan terus mendidik selagi kami mampu," tambahnya yang turut memaparkan gambar dia sedang disuntik dengan vaksin Covid-19 di United Kingdom.

Menurutnya, ramai tidak faham ilmu Sains dan percaya kepada teori konspirasi hingga mewujudkan kebimbangan yang berpanjangan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BODOH SAYA JADI 'PAK TURUT' PRODUKSI" - AFIFAH TAMPIL 'BUKA MULUT'

"Saya akui kesilapan saya membenarkan si dia (Aliff Aziz) memegang tangan saya, dengan itu saya ingin meminta maaf.

"Apa yang berlaku sebenarnya hanya lakonan sahaja, pihak produksi yang meminta saya memujuk dan menggunakan saya supaya Aliff datang lokasi dan memberi kerjasama berikutan penggambaran sepatutnya mengambil masa sebulan kini sudah lebih dua bulan kerana masalah disiplin Aliff.

"Saya kesal kerana apa yang berlaku adalah rancangan bersama untuk memastikan penggambaran berjalan lancar. Tapi bila jadi perkara begini tiada seorang daripada mereka (produksi) yang bercakap menyebelahi saya.

"Saya tidak mempunyai sedikit pun perasaan terhadap dia," jelas pelakon Afifah Nasir yang uncul selepas dua minggu lebih menghilang.

Dalam satu sidang media yang dijalankan secara tertutup semalam, Afifah tampil memohon maaf terhadap apa yang berlaku selain meminta semua pihak supaya tidak memanjang lagi kontroversi ini.

Klik untuk gambar besar

Menyedari dirinya dikecam hebat oleh peminat sehingga ada yang mengeluarkan kata-kata kesat kepadanya, Afifah sedih dan kesal kerana menjadi pak turut kepada pihak produksi yang akhirnya memakan dirinya. Dalam masa yang sama, Afifah turut memohon maaf kepada Bella Astillah.

"Apa yang berlaku semuanya adalah atas sebab kerja sahaja. Setiap malam saya menangis bukan sebab dikecam netizen tatapi kerana memikirkan kenapa saya begitu bodoh mengikut rancangan pihak produksi," ujarnya.

Apabila ditanya sama ada beliau sedia memaafkan Aliff, adik kepada pelakon Anzalna Nasir ini bagaimanapun enggan memberikan sebarang komen.

Diajukan soalan sama ada beliau memaafkan Bella Astillah dalam isu ini, Afifah berkata yang beliau faham dengan keadaan isteri Aliff itu yang masih dalam berpantang dan tidak bersalah dalam soal ini.

"Saya ada banyak bukti bukti termasuklah bukti perbualan tetapi sejujurnya saya tidak mahu keluarkan bukti bukti tersebut kerana tidak mahu keruhkan keadaan selain membuka sesiapa," katanya.

Difahamkan, rakaman perbualan yang didakwa Afifah hanya ditunjukkan kepada wartawan yang hadir ke sidang media tersebut.

Turut hadir ke sidang media yang diadakan adalah kekasihnya, Wan Ariff Wan Azhar, kakaknya, Mia Nasir dan peguam, Sana Tufil Ahmad. Dalam pertemuan itu, Afifah turut memperdengarkan rakaman antara kakaknya Anzalna dan seorang kru produksi tentang strategi pihak produksi. (rtky/w)

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ISU WANITA UKRAINE - ZUL ARIFFIN TAMPIL JAWAB

Baru-baru ini, tular beberapa keping foto yang dipercayai milik pelakon kacak berbadan sasa, Zul Ariffin bersama seorang gadis warganegara asing di Phuket, Thailand awal Julai lalu.

Keadaan menjadi lebih mencurigakan apabila foto-foto yang telah dimuatnaik oleh Zul dan gadis Ukraine bernama Tanya Glembotska itu kebetulan berada di lokasi sama pada tempoh masa sama.

Enggan isu tersebut terus menjadi tanda tanya, Astro Gempak telah bertemu Zul bagi mendapatkan komen daripada pelakon itu sendiri.

"Tak ada lah, mana ada. Saya bercutilah, saya pergi training. Tak ada apapun, saya tiada komen berhubung perkara itu," jelas Zul.

Klik untuk gambar besar

Zul bagaimanapun enggan mengulas lebih terperinci identiti sebenar gadis berkenaan dan memutuskan untuk tidak berkongsi lebih lanjut.

"Benda mudah, kalau saya berkata sesuatu orang akan meletakkan pelbagai tanggapan dan menghukum saya, perkara baik atau buruk tak membezakan apa-apa.

"Jadi saya hanya biarkan apa yang mereka hendak fikirkan dan akan terus berdiam diri sebab kalau saya komen kiri atau kanan tak ada bezanya. Mereka tak tahu apa-apa jadi mereka akan terus membuat pelbagai tanggapan," tambahnya.

Selain mengikuti akaun Instagram Zul, gadis yang menggunakan nama @glembotska itu pernah memuatnaik fotonya memeluk seorang jejaka yang dipercayai pelakon lelaki itu.

Sementara itu secara ringkas, Zul memberitahu dia mengenali wanita terbabit ketika menjalani latihan seni mempertahankan diri bersama jurulatih antarabangsa di sana.

"Ya, saya kenal wanita itu di sana ketika menjalani latihan bersama-sama. Saya layan dia seperti orang lain," kata Zul.

Menjawab dakwaan tatu bertulis 'Zul' yang dicacah pada jari manis wanita berkenaan, ini pula jawapan Zul; "Inai sajalah, saya tak sangka dia akan berbuat sedemikian."

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"SELAMAT HARI LAHIR... TAK KIRA BERAPA UMUR, AWAK TETAP BABY BOY" - MARIA FARIDA

Pelakon Datin Seri Maria Farida telah menulis sebuah ucapan istimewa menerusi laman Instagram miliknya sempena ulang tahun kelahiran anaknya, Mizan Ashley yang ke-23 kelmarin. Menurut Maria, kehadiran Mizan banyak memberi kebahagiaan dalam kehidupannya.

"Selamat hari lahir untuk anak kesayangan saya, hari ini umur awak memasuki 23 tahun. Tetapi, tak kira berapa umur awak, awak tetap baby boy. Sejak dilahirkan, awak telah bawa banyak kebahagiaan dalam hidup kami. I love you to the end of time, saya hanya mahu awak kekal sihat dan gembira sentiasa, selamat hari lahir si pencuri hati saya," tulis Maria di Instagram.

Menjengah ruangan komen entri berkenaan, rata-rata pengikut pelakon berusia 50 tahun ini turut mengucapkan selamat hari lahir kepada Mizan. Imbas kembali, Maria dan suaminya, Datuk Seri Rahman Shakur mendirikan rumah tangga pada 26 November 2015. Mizan Ashley merupakan cahaya mata hasil daripada perkahwinannya yang terdahulu.

Klik untuk gambar besar

www.myartis.com / Sumber & foto: Astro Gempak & Instagram Maria Farida

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AISHAH 'KAWAL', HALANG SYAFIE BERHUBUNG DENGAN SAUDARA ANGKATNYA?

Isu dakwaan pelakon Syafie Naswip memukul bekas tunangnya, pelakon Aishah Azman, kerana berang dituduh menjalin hubungan songsang, sehingga kini masih lagi hangat diperkatakan. Pelbagai spekulasi yang timbul sehingga akaun Instagram Syafie 'diserang' netizen yang ingin mengetahui kesahihan disebalik kontroversi tersebut.

Namun baru-baru ini, ada seorang netizen yang tampil mendedahkan cerita antara Syafie dan bekas tunangnya. Menurut apa yang diceritakan oleh netizen tersebut, Aishah dikatakan telah menghalang Syafie daripada berhubung dengan saudara angkatnya.

Netizen itu juga mendakwa mungkin berlaku sedikit pertengkaran, pelakon lelaki itu hilang pertimbangan sehingga menampar Aishah yang didakwa menjaja cerita kepada orang ramai bahawa Syafie menjalinkan hubungan songsang. Rata-rata netizen akui tindakan Syafie memukul Aishah itu salah, tetapi mungkin ada sebab mengapa dia bertindak di luar kawalan.

Klik untuk gambar besar

Malah, ada netizen mendakwa tidak logik Aishah mengatakan bahawa gambar kesan lebam itu telah dipadam oleh Syafie dan mungkin ia hanyalah rekaan sahaja kerana tiada bukti kukuh. Kata netizen lagi, tindakan Syafie memukul Aishah sememangnya salah, tetapi mungkin ada sebab mengapa dia bertindak di luar kawalan.

Malah, Syafie juga dikatakan menyerah diri kepada pihak polis kerana rasa bersalah dan bukan kerana waran tangkap telah dikeluarkan. Susulan isu tersebut, ramai rakan artis memberikan kata-kata sokongan kepada Syafie di atas apa yang berlaku.

Malah, rakan artis yang sudah lama mengenalinya percaya bahawa dia bukanlah lelaki yang kasar atau bersikap sedemikian. Sejauh mana kesahihan disebalik pendedahan ini tidaklah kami ketahui. Namun, apa yang berlaku pasti ada sebab tersendiri. Memang sudah ditakdirkan jodoh mereka tidak panjang.

www.myartis.com / Sumber: Beautifulnara, Rotikaya, Forum CARI & Twitter

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"NIKMAT PENGLIHATAN YANG SAYA IMPIKAN, ALLAH PINJAMKAN KALI KEDUA..." - LISA

Tidak dapat menahan sebaknya apabila selesai menjalani rawatan bagi memulihkan penglihatannya yang rabun, pelakon dan pengacara Lisa Surihani menerusi laman sosial Instagram telah berkongsi momen-momen sewaktu menjalani pembedahan di pusat rawatan tokoh ilmuan dan pakar bedah mata, Datuk Prof Dr Muhaya Mohamad.

"Secara jujurnya saya tidak sangka prosedur ini hanya mengambil masa kurang lima minit. Saya gementar tetapi ditemani zikir-zikir dan kata-kata positif Prof yang sangat menenangkan. Tak sakit dan amat selesa.

"Saya tak boleh lupa bila selesai pembedahan, buka sahaja mata, ia agak berkabus selama beberapa jam tetapi lepas tu saya boleh melihat. Alhamdulillah, nikmat penglihatan yang selama ini saya impikan, Allah pinjamkan lagi buat kali kedua," ujar Lisa menerusi video yang dimuatnaik.

Klik untuk gambar besar

Mula memakai cermin mata dan kanta lekap semenjak kecil, Lisa yang ditemani ibunya dilihat menangis memeluk Prof Muhaya apabila selesai melakukan prosedur. Menjengah ke ruangan komen, ramai rakan selebriti dan pengikut yang gembira dengan pengalaman Lisa yang kini bebas rabun.

Ada beberapa pengikut yang turut berkongsi pengalaman mereka melakukan pembedahan yang sama. Malah, ada juga yang ingin bebas rabun seperti Lisa namun tidak berkemampuan kerana harga prosedurnya yang agak mahal.

Dalam perkembangan terbaru, Lisa menggalas tugas sebagai juri dalam program Maharaja Lawak Mega 2019 (MLM 2019) yang turut menampilkan Najip Ali, Inul Daratista dan Datuk Jamal Abdillah sebagai pengkritik tetap.

www.myartis.com / Sumber & foto: Astro Gempak & Instagram Lisa Surihani

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IKUT NASIHAT - AYU DAMIT 'PAGAR' RUMAH SELEPAS TERIMA AMARAN DISIHIR, KERAP MIMPI ULAR

Penyanyi Ayu Damit nampaknya mula mengambil langkah untuk 'pagar' rumahnya, selepas beberapa kali mengalami mimpi misteri dan perkara pelik di depan mata.

Walau dia tidak pernah ambil pusing sebelum ini, namun memikirkan keselamatan anak-anak, Ayu atau nama penuhnya Norayu Damit, 33, merasakan perlu ada ikhtiar supaya tidak terjadi perkara buruk.

"Sudah lama sebenarnya mimpi tentang ular yang sama datang ketika tidur. Memang pelik tapi saya tidak pernah ambil pusing. Sejak tahun lalu banyak perkara-perkara pelik yang terjadi di depan mata.

"Sehingga baru-baru ini ular masuk dapur rumah saya. Saya dan suami dapatkan nasihat ustaz dan ambil langkah untuk 'pagar' rumah demi keselamatan anak-anak," cerita Ayu kepada mStar.

Klik untuk gambar besar

Dalam masa sama, Ayu berkata dia berasa trauma dan takut untuk melakukan kerja-kerja di dapur, disebabkan peristiwa yang berlaku itu. Penyanyi lagu 'Hanya Di Mercu' ini juga memberitahu ramai yang menegur ada sesuatu yang tidak kena apabila melihat gambarnya di media sosial.

"Selepas kejadian itu saya jadi trauma dan menggigil. Jika mahu ke dapur saya akan pandang sekeliling dahulu untuk pastikan semua selamat. Pernah beberapa orang tegur sebelum ini beritahu ada 'sesuatu' pada saya apabila melihat gambar di Instagram. Saya tanya hal ini kepada orang yang lebih arif, mereka katakan itu amaran akan disihir," ujarnya.

Selain sentiasa berhati-hati, Ayu juga mengambil pendekatan tidak mahu terlalu memikirkan hal tersebut kerana kerana mungkin boleh mengganggu urusan hariannya. Ayu dalam pada itu merasa hairan masih ada orang yang mahu berbuat demikian jika benar dirinya disihir.

"Jika rasa takut, saya akan solat. Suami pula akan baca ayat-ayat suci Al-Quran. Kalau boleh saya memang tidak mahu fikir sangat hal ini. Berserah sahaja dan ikhtiar yang terbaik. Bagi saya orang yang masih ke arah perkara mistik ketika kita di zaman moden ini adalah mereka yang mempunyai hasad dengki," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU NIENA BAHARUM NIKAH - EINA AZMAN ENGGAN BERI KENYATAAN

Sekitar pukul 11 pagi semalam, bintang utama drama 'Sayangku Kapten Mukhriz', Niena Baharun, 24, difahamkan selamat diijabkabulkan bersama pilihan hatinya, Aliff Firdaus Abdul Hadi dengan sekali lafaz, di Masjid Al Sultan Ismail Petra, Kota Bharu, Kelantan.

Berita pernikahannya mula diperkatakan apabila rakannya yang juga pelakon, Datin Eina Azman, berkongsi peristiwa bersejarah terbabit menerusi Insta Story di laman sosial Instagramnya, semalam.

Desas-desus perkahwinannya itu diperkuatkan lagi apabila Niena atau nama sebenarnya, Amaniena Baharun, 25, sendiri turut berkongsi sebuah video dirinya dalam persalinan pengantin di Instagram beliau, tanpa sebarang kenyataan, kira-kira 30 minit lalu.

Rata-rata peminat dan netizen pula meninggalkan komen mengucapkan tahniah kepada pelakon terbabit pada perkongsiannya itu.

Bagaimanapun, usaha menghubungi Niena bagi mendapatkan penjelasan berhubung berita pernikahannya itu belum berhasil.

Klik untuk gambar besar

Eina pula ketika diminta berkongsi mengenai majlis berkenaan turut menolak untuk memberikan kenyataan, sebaliknya menyerahkan kepada pelakon itu sendiri bagi menjelaskan perkara sebenar.

"Rasanya, tidak sesuai untuk saya memberikan kenyataan. Lebih baiklah ia keluar daripada mulut Niena sendiri. Harap semua faham kedudukan saya," kata Eina.

Menerusi Insta Story dikongsinya, Eina yang berada di Kota Bharu bersama suami dan keluarga turut mengucapkan tahniah kepada Niena.

Difahamkan juga, Niena enggan menggembar-gemburkan mengenai majlis pernikahannya berikutan sebuah pengumuman mengenai perkara itu akan diadakan tidak lama lagi.

www.myartis.com / Sumber: Berita Harian, Utusan & Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


PENGACARA MHI, SYAZWANI DIYANA SELAMAT BERSALIN

Menerusi rancangan bual bicara iaitu Malaysia Hari Ini (MHI), pengacara MHI iaitu Syazwani Diyana Mohd Isa dilaporkan sudah bersalin.

Difahamkan, Syazwani melahirkan bayi seberat 3.15 kilo tersebut secara normal sekitar jam 6.38 pagi semalam.

Juara Top Host 2010 itu akan berpantang di kampungnya di Melaka.

Tahniah diucapkan!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


DAKWAAN CABUL - PUTERI BALQIS LAPOR POLIS, BAPA KENA SIASAT

Pelakon Puteri Balqis yang sebelum ini mendedahkan menjadi mangsa amang seksual bapa kandungnya sendiri menerusi temu bual bersama Bros Gang TV di saluran YouTube pada Sabtu lalu itu akhirnya telah pun membuat laporan polis berhudung dakwaannya di Ibu Pejabat Polis Daerah Subang Jaya.

Menerusi portal mStar, Ketua Polis Daerah Subang Jaya, ACP Wan Azlan Wan Mamat berkata, polis menerima laporan tersebut daripada remaja berusia 15 tahun itu pada pukul 10.25 malam, Isnin lalu.

Wan Azlan berkata, dalam laporan tersebut, Puteri Balqis atau lebih mesra dengan sapaan Aqish menyatakan telah diganggu secara seksual oleh bapa kandungnya serta tidak menjaga kebajikan mangsa. Dalam laporan sama, mangsa memaklumkan gangguan tersebut berlaku sejak tahun 2013 sehingga 2017.

"Laporan polis tersebut menyatakan mangsa juga sering dipertontonkan dengan video lucah dalam telefon bimbit bapa kandungnya dan kejadian tersebut berlaku sejak tahun 2013 sehingga 2017," katanya menerusi kenyataan media yang dikeluarkan pada Selasa.

Klik untuk gambar besar

Dalam pada itu, Wan Azlan memberitahu, kejadian berlaku semasa mangsa berusia enam tahun ketika tinggal di kawasan Subang Jaya, Selangor.

"Suspek melakukan gangguan seksual terhadap mangsa apabila ibu mangsa tiada bersama di rumah," jelasnya.

Kes berkenaan disiasat di bawah Seksyen Kanun Keseksaan atas kesalahan mencabul, Seksyen 31 (1)(a), Akta Kanak-Kanak 2001 atas kesalahan mengabaikan seorang kanak-kanak dan Seksyen 292 Kanun Keseksaan atas kesalahan memiliki bahan lucah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INDAH RUHAILA NAFI SARA SUAMI

"Sebagai wanita berkahwin, memang suami yang menyara saya. Dalam Islam, itu tanggungjawab suami terhadap isteri. Sebenarnya apabila timbul cerita ini ia memang pelik. Bagi saya, ia terlalu peribadi untuk dikongsi kerana ia mengenai rumah tangga. Ikutkan, saya tak perlu nak isytihar satu Malaysia pun suami kerja apa. Cukup sekadar orang tahu dia yang menyara saya.

"Disebabkan saya selebriti dan orang nak juga tahu, tidak mengapa, saya kena cakap. Dari awal perkahwinan, banyak cerita tak berapa tepat mengenai kerjaya suami. Ramai menganggap dia adalah jurulatih peribadi di pusat gimnasium sedangkan ketika itu dia seorang daripada ketua di situ.

"Dalam masa sama, suami juga seorang 'multi tasking'. Dia buat semua kerja, rajin dan banyak pengetahuan. Saya cakap ini bukan nak buktikan suami terbaik, tapi itulah dia sebenarnya," demikian kata Indah Ruhaila, 33, yang menafikan dakwaan segelintir pihak mengatakan dia menyara suami, Ahmad Shariff Ahmad Taufik, 39, sejak mereka berkahwin tiga tahun lalu.

Klik untuk gambar besar

Penyanyi yang popular menerusi lagu 'Pudar' ini berkata, suaminya tidak pernah mengabaikan tanggungjawab dari segi nafkah zahir seperti dituntut dalam Islam. Menurut Indah, walaupun suami tidak lagi bekerja di gimnasium itu, dia tetap mempunyai pekerjaan lain dan kekerapan suaminya muncul dalam Instagram Indah disebabkan dia bekerja dari rumah.

"Sekarang dia bekerja sendiri dan menguruskan perniagaan. Waktu kerja pula fleksibel dan banyak di rumah kerana dia ada pejabat sendiri di rumah. Jika ada mesyuarat di luar kebiasaannya dari pagi hingga pagi keesokan harinya.

"Perkara itu saya tidak kongsi di Instagram. Takkan semua benda saya nak kongsi. Jadi, kalau dia kebetulan di rumah, saya akan kongsikan saat itu. Ada juga bertanya berapa banyak duit suami dan boleh bawa saya jalan-jalan. Takkan itu pun saya nak kongsi. Itu semua tak perlu dan peminat hanya perlu tahu apa yang perlu saja," jelas Indah yang berkahwin dengan Ahmad Shariff berkahwin pada 24 Disember 2017 dan belum dikurniakan cahaya mata.

www.myartis.com / Sumber & foto: Harian Metro & Instagram Indah Ruhaila

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT BERSALIN 16 MEI LALU - MIERA LEYANA TIADA NIAT SOROK, DEDAH BILA CUKUP 4 BULAN

"Cukup 4 bulan baru kami akan tunjuk muka bayi, buat masa sekarang biarlah jadi tanda tanya dahulu," demikian kata pelakon Miera Leyana yang memaklumkan dirinya telah selamat melahirkan cahaya mata pertamanya pada 16 Mei yang lalu.

Beliau turut berkata bukan niatnya untuk merahsiakan berita gembira ini namun dia hanya ingin fokus kepada proses bersalin itu.

Menurutnya, ini merupakan pengalaman pertama beliau untuk melalui proses bersalin, jadi dia mahu semuanya berjalan dengan lancar tanpa gangguan hal-hal yang tak diingini.

"Ini pengalaman kali pertama saya untuk bergelar ibu, jadi saya mahu semuanya berjalan lancar dan tidak diganggu dengan hal-hal lain.

Klik untuk gambar besar

"Bukannya tak nak berkongsi tentang berita baik ini tetapi kalau boleh biarlah saya melalui momen-momen itu tanpa media sosial. Saya nak fokus," jelasnya lagi.

Tambahnya lagi, dia tidak mahu mendedahkan secara terperinci identiti bayi pertamanya itu dan turut menghormati permintaan suaminya yang tidak mahu menunjuk muka anaknya itu sehingga bayi mereka berusia empat bulan.

Katanya dengan teruja, dia berasa sangat gembira dan bersyukur kerana proses melahirkan anak pertama mereka itu berjalan dengan lancar tanpa ada sebarang masalah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUATNAIK VIDEO 'MENGHINA' ABAM BOCEY - JIHAN MUSE DIKECAM TERUK

Menerusi Instagram Jihan Muse, dia telah memuatnaik satu video dengan kapsyen "Yang mana satu idaman kalbu. Yang disinikah atau disanakah?", antara Anuar Zain atau Abam Bocey.

Jihan menerusi video tersebut, dia membuat muka bila dia menunjukan Abam. Disebabkan tindakannya itu, Jihan telah dikecam teruk oleh pengikutnya kerana didakwa kononnya telah menghina Abam.

Aikkk... cam tu pun kira menghina ke? Bukan ke sebelum ni Abam dan rakan-rakan Bocey sering berlawak bermodalkan tubuhnya dalam MaharajaLawak Mega? Alahai...

Klik link dibawah ini untuk tonton video

VIDEO

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


JATUH KETIKA MAIN BOLA - TOMOK ALAMI PATAH BAHU KIRI

Malang tak berbau!

Itulah yang terjadi dengan Tomok atau sebenarnya Shah Indrawan Ismail, 31, apabila dia disahkan patah dibahagian bahu kiri akibat terjatuh ketika bermin bola petang kelmarin.

Menurut kakaknya Ismaliza Ismail, 35, adiknya itu kini menerima rawatan di Pusat Perubatan Prince Court, Kuala Lumpur.

"Tomok dibawa menaiki ambulan ke KPJ Shah Alam selepas terjatuh ketika bermain bola di sana, selepas itu dia dibawa ke Pusat Perubatan Prince Court untuk rawatan.

"Setakat ini selepas pemeriksaan xray, doktor mengesahkan bahu kirinya patah. Doktor juga ada beri pilihan untuk dia buat pembedahan atau tidak," ujar Isma dipetik sebagai berkata.

Sementara itu, Tomok menerusi laman Instgram memuat naik sekeping gambar x-ray dan menjelaskan keadaan kecederaan yang dialaminya.

Kata Tomok, dia masih belum membuat keputusan sama ada untuk membuat pembedahan atau tidak.

"Nasib tidak baik semalam, tengah main bola padang, saya terjatuh dan landing bahu sebelah kiri dahulu. Panik juga la sebab bunyi prakkk... masa jatuh. Ambulans kemudian bawa saya ke hospital.

"Lepas x-ray doktor suruh saya buat pilihan sama ada buat operate atau tidak, entahlah tengah fikir lagi," tulisnya.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"NYANYI ATAU TIDAK, MESTI AMBIL UBAT" - AIMAN TINO

Sepatutnya menjalani pembedahan namun ditunda kerana doktor ingin membuat pemantauan, penyanyi Aiman Tino atau nama sebenarnya Mohammad Aiman Yusri mengakui terpaksa bergantung dengan ubat akibat masalah tonsil dihidapi sejak sebulan lalu.

"Sepatutnya awal bulan tempoh hari saya kena jalani pembedahan. Tetapi, doktor kata tunda sebab nak tengok sejauh mana perkembangan masalah tonsil saya.

"Saya diberitahu terdapat gejala laringitis pada bahagian tisu kotak suara hingga berlaku masalah tonsil sekali gus menyebabkan kehilangan suara.

"Jadi, buat masa sekarang saya kena bergantung dengan ubat terlebih dahulu. Sama ada nak menyanyi atau tidak, mesti ambil ubat. Kalau tak, memang sakit," katanya.

Klik untuk gambar besar

Dimasukkan ke hospital selama beberapa hari akibat tonsil bengkak dan sakit dalam perut sebulan lalu, Aiman berkata, dia terpaksa menolak persembahan dan mengurangkan aktiviti seni.

"Saya beritahu pihak pengurusan untuk tidak ambil 'job' terlebih dahulu. Alhamdulillah mereka faham situasi saya. Begitu juga dengan pihak penganjur.

"Insya Allah, bulan depan baru saya yakin untuk kembali aktif. Saya berharap masalah tonsil ini segera sembuh," tuturnya.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA SYATILLA MELVIN OFFER SUSUKAN ANAK SHUIB

"Pagi tadi bangun tidur… termenung kejap. Terfikir kalau baby dah balik rumah, dia nak minum susu macam mana.

"Teringat kata-kata arwah… dia suruh saya yang jaga baby sebab tak nak bersengkang mata.

"Sebab tiga orang anak kami, memang dia yang banyak jaga. Masa itu terfikir kalau tak larat, dia masih ada. Tapi rupa-rupanya memang betul saya kena jaga seorang diri.
"Memang fasal susu ini buat saya termenung juga. Sebab sekarang doktor kata baby minum susu tepung tapi kalau ada susu ibu, boleh bawa ke hospital. Itu dah soalan cepumas… susu siapa pula nak bagi.

"Ramai orang yang tawarkan termasuk Samtilla (Syatilla) pun ada. Bila fikir balik, kena juga tahu orang itu minum apa… nanti jadi ibu susuan. Saya tak tahu sangat, nak kena tanya ustaz dahulu," begitulah komen Shuib Sepahtu mengenai susu baby barunya Ayash Affan selepas kehilangan isteri tercinta, Allahyarham penyanyi Siti Sarah.

Terdahulu, pegawai perubatan berusaha untuk mendapatkan gambar dan video anaknya untuk ditatap memandangkan keadaan di Hospital Canselor Tuanku Muhriz (HCTM), Universiti Kebangsaan Malaysia (UKM), berisiko tinggi Covid-19.

Klik untuk gambar besar

"Sepatutnya hari ini dapat berjumpa tapi lebih kurang 11 pagi tadi pengarah HCTM hubungi saya beritahu kata dah berbincang dengan doktor lain… keadaan di sana tidak sesuai sekarang sebab risiko Covid-19 tinggi.

"Untuk lebih selamat, dia terpaksa tunda lagi. Tapi dia tetap akan cuba dapatkan gambar dan video baby. Anak-anak pun dah tanya bila dapat tengok, saya lagi la nak tengok baby.

"Alhamdulillah keadaan dia stabil dan berat dia pun dah lebih 1.8 kilogram. Cuma waktu sekarang tidak sesuai untuk ambil gambar, doktor bimbang saya akan sedih.

"Tapi doktor akan cuba untuk ambil gambar baby. Insya-Allah dalam sebulan lebih lagi, baby mungkin akan balik ke rumah lagi," tambahnya ketika majlis bacaan tahlil secara maya hari ketiga buat Siti Sarah yang diketui oleh Ustaz Fakhrul UNIC dan bacaan doa daripada Ustaz Tarmizi Abdul Rahman diikuti tazkirah oleh Ustaz Shahrizan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MULA HIDUP BAHARU - ALIFF AZIZ ENGGAN MERATAPI, BELAJAR DARI KESILAPAN

"Secara jujurnya, saya sendiri penat membaca segala janji yang pernah dilafazkan, lebih lagi, setiap kali saya tersilap langkah. Namun, akhirnya ia berulang semula. Justeru, saya memutuskan melakukan apa yang terbaik dan membiarkan hasil sahaja yang menunjukkan perubahan diri. Saya banyak belajar daripada kesilapan sepanjang dua tahun terpalit dengan kontroversi.

"Pendekatan diambil, saya akan berfikir sejenak adakah tindakan berbaloi untuk saya dan orang sekeliling dalam apa juga yang dilakukan. Jika boleh mendatangkan mudarat dan kemusnahan pada reputasi, lebih baik, saya lupakan abaikan," luah penyanyi dan pelakon Aliff Aziz.

Pelbagai insiden hitam dilalui termasuk isu kecurangan dan perceraian meletakkan kedudukan Aliff seperti dalam bara api. Rata-rata warga netizen mengecam penyanyi yang popular menerusi lagu 'Sayang Sayang' itu tanpa belas kasihan, hanya kontroversi yang menghimpitnya.

Tetapi, ia bukan alasan untuk lelaki kelahiran Singapura itu menyerah kalah ataupun lemah dalam ujian yang diberikan. Enggan terus meratapi nasib, selain niat mahu memulakan hidup baharu, pelakon tinggi lampai itu tekad kembali bangkit demi insan tersayang.

Pelakon drama 'Meh Sandar Pada Aku' dan 'Halalkan Hati Yang Ku Curi' itu berkata, kerja kebajikan yang dilakukan membuka matanya untuk lebih menghargai kehidupan yang penuh dengan berliku itu.

Klik untuk gambar besar

"Saya menyertai pusat komuniti Islam, Jamiyah sepanjang berada di Singapura. Tugas saya menguruskan pengagihan bantuan makanan kepada mereka yang memerlukan. Ia benar-benar menimbulkan keinsafan apabila melihat kesempitan hidup yang dilalui golongan berkenaan.

"Walaupun hidup susah, mereka tabah. Situasi yang dilalui menjadi cermin diri untuk menilai kembali ujian yang Allah berikan kepada saya. Jika mereka boleh meneruskan kehidupan, kenapa tidak saya?

"Situasi ini membuka mata saya untuk lebih bersyukur dan tidak patah semangat, walaupun menyedari saya takkan terlepas daripada dihakimi masyarakat. Saya kena abaikan kata negatif untuk menjadi lebih kuat. Dengan semangat baru, saya berasakan seperti mati hidup semula," katanya.

Aliff atau nama penuhnya, Muhammad Aliff Aziz berkata, dia nyata beruntung kerana masih diberi peluang kedua untuk memperbaiki kesilapan. Mengakui terharu dengan kesempatan yang diberi, Aliff berjanji tidak akan sesekali mensia-siakannya.

"Saya bersyukur isteri menerima saya dengan hati terbuka. Mungkin jodoh masih panjang membuatkan kami kembali rujuk selepas lebih dua bulan berpisah.

"Saya terharu apabila rakan seperjuangan dalam industri sudi menawarkan peluang berlakon sebaik mengetahui saya sudah berada di Malaysia. Projek pertama membabitkan telefilem 'Bukan Cerita Cinta Klise' yang menyaksikan saya bergandingan dengan Syafiq Kyle dan Mimi Lana.

"Diakui agak kekok selepas dua tahun tidak berlakon, namun saya berusaha mendapatkan semula rentak. Banyak juga tawaran berlakon menyusul, tetapi akan dibincangkan selepas pelaksanaan Perintah Kawalan Pergerakan berakhir," terangnya.

Terdahulu, Aliff terpaksa berjauhan dengan isteri dan dua permata hatinya akibat penularan pandemik COVID-19. Mereka kembali dipertemukan selepas sembilan bulan berpisah pada Disember lalu.

Sementara itu, isteri Aliff, penyanyi dan pelakon Bella Astilah, 27, menyifatkan kehadiran semula Aliff menyempurnakan lagi kehidupan mereka sekeluarga.

www.myartis.com / Sumber & foto: Harian Metro, Instagram Aliff Aziz & Bella Astillah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ANAK PEREMPUAN BERSAMA SAYA, ANAK LELAKI MENETAP DENGAN BAPANYA" - SERINA REDA

"Hari ini mahkamah putuskan anak perempuan tinggal bersama saya. Anak lelaki (Tristan) pula menetap dengan bapanya. Memang sedih dan terkilan dengan keputusan ini... Kasihan anak terpisah.

"Biar apa pun, kita bersangka baik dengan Allah SWT. Apa yang diaturkan, itulah yang kita kena reda. Moga Allah SWT sentiasa pelihara Tristan dengan iman yang kuat dan berpegang kukuh pada agama Islam," demikianlah jelas pelakon dan pengacara, Serina Redzuawan.

Selepas tiga tahun menanti, Serina akur dengan keputusan Mahkamah Syariah berhubung tuntutan penjagaan dua anak dengan bekas suami, yang diputuskan, semalam.

Anak kepada chef selebriti popular, Datuk Redzuawan Ismail atau lebih dikenali sebagai Chef Wan ini sedar terlalu banyak ujian, dugaan dan air mata tertumpah sejak dia dan bekas suami, Gavin Edward O'Luanaigh, bercerai.

Klik untuk gambar besar

Serina dan Gavin atau nama Islamnya, Salahudin Ghafar, bercerai talak satu di Mahkamah Rendah Daerah Petaling pada 1 Ogos 2017 selepas tujuh tahun mendirikan rumah tangga. Hasil perkongsian hidup, mereka dikurniakan dua anak, Tristan Tareef, dan Isabella Saffiya.

Serina berkata, apa yang pasti, dia akan sentiasa berada dengan anak-anak biarpun mereka terpisah. Selain itu, tambah Serina, sengketa antara dirinya dan suami diharap tidak berpanjangan

"Tidak guna hendak bergaduh dan berebut anak. Biar apa pun, anak adalah amanah yang perlu dijaga bersama. Hentikan dendam. Saya dan dia (bekas suami) kena fokus pada kasih sayang untuk kedua-dua anak kami," katanya.

Serina turut berterima kasih kepada bapanya yang terus memberi semangat dan kekuatan: "Terima kasih kepada pengurus dan teman artis seperti Ezlynn yang sudi temankan saya di Mahkamah Syariah, pagi tadi.

"Tidak terkecuali, peguam saya yang bekerja keras untuk mendapatkan penyelesaian terbaik. Terima kasih kepada keluarga, peminat dan semua pihak yang mendoakan," tuturnya.

www.myartis.com / Sumber & foto: Berita Harian & Instagram Serina Redzuawan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


USIANYA 22, TUNANG, 38 - "DIA MATANG" INTAN

Kalau dah jodoh tak ke mana!

Demikianlah halnya dengan Intan Najuwa, 22, yang mengikat tali pertunangan dengan usahawan, Razrul Anwar Rusli, 38, yang 16 tahun lebih tua daripadanya kelmarin.

"Saya tidak pernah berkawan dengan seseorang yang jauh lebih tua dari usia saya. Selepas mengenali dia, saya rasa keserasian itu ada.

"Saya rasa dia lain daripada yang lain. Dia baik, matang, supportive dan yang penting dia sangat memahami jadual kerja saya," ujar Intan terus terang.

"Sejujurnya kami tak rancang pun untuk bertunang. Tiba-tiba hati terdetik, saya teruskan sahaja. Lagipun ia benda baik. Selepas bawa jumpa keluarga dan mereka pun ok, mereka pun ngam.

"Kami dah lama kenal mungkin dalam satu tahun lalu. Kami bermula sebagai kawan sahaja kemudian bila dah lama-lama ia jadi serius," tambahnya lagi dipetik sebagai berkata pada mStar.

Tahniah diucapkan!

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK BERAPA LARAT NAK JALAN - BAD INDIGO AKUI TAK KE MANA, SAMBUT RAYA SEDERHANA

Penyanyi Bad Indigo yang juga Orang Kelainan Upaya (OKU) itu mengakui Hari Raya Aidilfitri tahun ini disambut secara sederhana kerana masih menyesuaikan diri bagi urusan seharian dengan menggunakan 'walker' sebagai alat bantuan untuk berjalan sejak September tahun lalu.

Disebabkan itu juga, Bad atau nama sebenarnya Badrul Izhan Yeop Abdullah, 47, mengambil keputusan untuk duduk di rumah saja pada sambutan Aidilfitri yang diraikan, 2 Mei lalu.

"Raya saya sederhana saja, tak ke mana pun. Ya, sejak semalam saya di rumah saja. Saya tak berapa larat nak berjalan. Sebab nak naik turun kereta, bawa keluar masuk 'walker' tu agak sukar buat masa ini.

"Macam sebelum ini, saya masih boleh ke mana-mana. Tapi raya kali ini berbeza dah. Insya-Allah selepas ini dah boleh biasakan diri," jelasnya yang dipetik sebagai berkata Harian Metro.

Klik untuk gambar besar

Bad yang menjalani prosedur memotong semua jari kaki kiri akibat diabetis sejak Mac tahun lalu itu turut memaklumkan, dia juga masih perlu mengawal pengambilan makanan dan minuman bagi keseimbangan gula dalam badan.

"Sejak sakit saya makan tak banyak mana pun. Dari segi kesihatan okay, Insya-Allah. Cuma kaki kanan ada bengkak sikit pula. Tapi okay tu Insya-Allah," katanya.

Ditanya mengenai kemudahan kerusi roda yang disumbangkan Skuad Hijrah Prihatin TV Alhijrah baru-baru ini, Bad berkata, ia banyak membantu memudahkan pergerakannya di tempat kerja.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASIH RASA KEHILANGAN - AZMI SAAT AKUI TAKUT NAK TANYA SOAL ANAK, BIMBANG EMOSI ISTERI TERGGANGU

Penyanyi Azmi Saat yang  merupakan anggota kumpulan Caliph Busker itu mengakui belum bersedia untuk menyuarakan hasrat kepada isterinya iaitu Nazirah Muhamad mengenai perancangan memiliki cahaya mata, selepas pernah melalui pengalaman sedih kehilangan anak yang baru tiga hari dilahirkan.

Menurut Azmi, dia bimbang jika soalan tersebut boleh mengganggu emosi isterinya yang masih bersedih selepas anak sulung mereka yang diberi nama Khairul Afnan meninggal dunia pada September tahun lalu.

"Takut juga nak bertanya kepada isteri tentang anak. Namun pernah sekali pada awal tahun saya suarakan untuk melakukan rawatan supaya boleh dikurniakan cahaya mata lagi. Isteri saya belum bersedia selepas kehilangan anak kami.

"Katanya jika dikurniakan secara semula jadi dia seronok, namun untuk melakukan rawatan dia takut jika perkara sama terjadi. Saya hormati keputusan isteri dan kami tidak lagi bercakap soal anak selepas itu. Jadi kami sentiasa penuhkan masa dengan aktiviti yang menggembirakan," katanya.

Klik untuk gambar besar

Berkongsi keadaan isterinya itu, Azmi berkata ada ketika rasa sedih itu akan datang secara tiba-tiba dan mereka akan menziarahi pusara anaknya itu. Sementara itu, Azmi memberitahu dia tidak mahu terlalu menunjukkan perasaan sedih kerana lebih memikirkan emosi isterinya.

"Sekarang ini isteri saya sudah semakin okey. Cuma ada ketika perasaan sedih itu akan datang tiba-tiba. Dia akan minta untuk ziarah kubur anak untuk lepaskan rindu.Saya pula tak boleh nak sedih. Saya reda dan selepas dapat azankan bayi kami, uruskan jenazah, saya rasa perasaan sedih itu tidaklah keterlaluan," ujarnya.

Untuk makluman, Khairul Afnan meninggal dunia selepas tiga hari dilahirkan akibat kegagalan fungsi otak. Bayi lelaki yang dilahirkan pada 27 September 2021 itu merupakan cahaya pertama mereka selepas 10 tahun mendirikan rumah tangga.

Sementara itu, bercakap tentang lagu baharu berjudul 'Permataku' ciptaan bersama Ajai dan Ahmad Fedtri Yahya itu, ia merupakan luahan dari hati Azmi sendiri berdasarkan pengalaman sebelum ini.

"Apabila mendengarkan sahaja lirik tersebut buat kali pertama, saya gembira sebab ia memang merupakan isi hati saya. Tak ada sebarang perubahan yang dilakukan kerana saya percaya ini yang terbaik.

"Tapi apabila kami memulakan penggambaran video muzik (MV), pihak produksi ada bertanyakan sama ada boleh mengaitkan gambaran anak atau tidak. Saya okey sahaja memandangkan ini memang idea asal," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ARWAH SALEEM GEMBIRA SYAFIQ FARHAIN NYANYI LAGUNYA

Penyanyi Syafiq Farhain memberitahu yang arwah bapanya, penyanyi Saleem Iklim ketika hayatnya berkata dia gembira apabila peserta Big Stage itu menyanyikan seleksi lagu popular beliau dalam setiap persembahannya.

"Baguslah, kau bawa lagu aku. Kau boleh bagi orang dengar semula lagu yang aku nyanyi dulu (kata-kata arwah Saleem pada Syafiq).

"Sebelum bergelar artis lagi saya memang suka menyanyikan lagu arwah dalam setiap persembahan. Insya-Allah saya akan terus bawakan lagu arwah, namun bergantung kepada permintaan," katanya.

Syafiq berkata, dia akan meneruskan legasi lagu-lagu nyanyian arwah bapanya dan perjuangan seni nyanyian.

Klik untuik gambar besar

"Saya minat menyanyi memang bermula daripada arwah ayah kerana suka dengar lagu-lagu nyanyiannya. Malah, saya belajar menyanyi pun dengan mendengar lagunya.

"Jadi setiap ilmu dan gaya persembahan memang berdasarkan daripada cara nyanyian arwah. Jadi saya perlu teruskan legasi arwah," tuturnya.

Semalam, Saleem menghembuskan nafas terakhir di Pusat Perubatan Universiti Kebangsaan Malaysia (PPUKM) jam 6.15 pagi Ahad.

Saleem atau nama sebenarnya AM Saleem Abd Majeed, 56, dirawat di Unit Rawatan Rapi (ICU) hospital itu selepas kemalangan motosikal pada 20 September lalu.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::